April 2016 – Page 2 – PodrinjeINFO\nNovi zdravstveni informacioni sistem u celoj Srbiji\nApril 16, 2016 No Comments Srbija PodrinjeINFO\nČekanje u redu za zakazivanje specijalističkih pregleda u Srbiji odlazi u zaborav jer će za pacijente to ubuduće raditi izabrani lekari u domovima zdravlja. Zahvaljujući novom integrisanom informacionom zdravstvenom sistemu „Moj doktor“, izabrani lekar zakazivaće termin kod specijaliste ili preglede na ultrazvuku, magnetnoj rezonanci, skeneru, mamografu… Miroslav Pevac, savetnik ministra zdravlja, tvrdi za „Blic“ da će do kraja godine sve zdravstvene ustanove u Srbiji biti povezene ovim sistemom.\nU više gradova u Srbiji uhapšeno je 49 osoba zbog toga što su zloupotrebom službenog položaja od 2007. godine oštitili budžet Srbije, Vojvodine i više opština, kao i privatnih i pravnih lica za oko 7,6 miliona evra, izjavio je danas ministar unutrašnjih poslova Nebojša Stefanović, a navodi se u saopštenju MUP-a. Osumnjičeni su uhapšeni u Beogradu, Novom Sadu, Pančevu, Boru, Zaječaru, Jagodini, Kraljevu, Kragujevcu, Nišu, Somboru, Kikindi i\nApril 14, 2016 No Comments Srbija PodrinjeINFO\nPoziv penzionerima da se prijave za boravak u banjama\nRepublički fond za penzijsko i invalidsko osiguranje Srbije pozvao je danas penzionere da se u roku od 15 dana jave za odlazak na besplatnu desetodnevnu rehabilitaciju u jednoj od 25 banja. Pravo da se jave na konkurs imaju penzioneri iz kategorije zaposlenih, samostalnih delatnosti i poljoprivrednika čije su penzije za februar 2016. godine manje od 23.463 dinara, koji nemaju druga lična primanja i nisu koristili besplatan boravak o\nApril 12, 2016 No Comments Srbija PodrinjeINFO\nPovodom Dana zaštite prirode, ministarka poljoprivrede i zaštite životne sredine Snežana Bogosavljević Bošković izjavila je juče da je u Srbiji malo teritorija u statusu zaštićenog područja i trenutno iznose svega 6,51 odsto. Ministarstvo je donelo nekoliko ključnih dokumenata, pre svega izmene Zakona o zaštiti prirode i na taj način smo kao zemlja ispunili medjunarodne obaveze i stavili do znanja da znamo šta hoćemo sa svojom prirodom , rekla


Vreo talas stiže u Srbiju, u avgustu oko 20 tropskih dana - Naši u svetu\nObjavljeno 05/08/19 u 17:30\nBEOGRAD – U Srbiji će do kraja sedmice biti pretežno sunčano i sve toplije, a u sredu i četvrtak najviša dnevna temperatura dostizaće 37 stepeni Celzijusa zbog čega će na snazi biti narandžasti meteo alarm.\nVisoke temperature, posebno posle kišnih perioda, mogu biti pogubne po zdravlje svih, a posebno hroničnih bolesnika, upozoravaju lekari.\nNačelnica opšte medicine Doma zdravlja Stari grad Branka Lazić kaže da visoka vlažnost u kombinaciji sa povišenim temperaturama, čak i ne previše visokim, stvara neprijatan osećaj zbog čega se hroničnim bolesnicima savetuje da najveći deo vremena provode u klimatizovanim prostorijama.\n”Ne samo zbog temperature, već i zato što klima uređaji isušuju vazduh i čine ga pogodnijim za udisanje”, rekla je Lazić za Tanjug.\nBudući da je za sredu i četvrtak RHMZ izdao upozorenje na visoke temperature, Lazić je naglasila da se i zdravim osobama preporučuje da ne izlaze na sunce između 11 i 17 sati i da, ukoliko je neophodno, biraju mesta koja su senovita i u hladu.\nLazić je savetovala građane da rashlade prostorije u kojima borave, ali da razlika u temperaturi rashlađene prostorije i spoljašnje temperature ne bude više od četiri, pet stepeni.\nUkoliko ipak moraju da izađu napolje građani bi trebalo da obuku laganiju odeću od prirodnih materijala i da se od sunca zaštite šeširom i naočarima za sunce.\nKožu, dodala je Lazić, treba zaštiti kremama sa zaštitnim faktorom, jer je iz godine u godinu mnogo veća količina infracrvenih zraka koji su opasniji nego ranije.\n“Sa sobom uvek treba poneti flašicu vode ili drugih napitaka. Što se tiče ishrane, ona takođe treba da bude laganija – voće, povrće, riba, piletina…”, dodala je Lazić.\nKada je reč o hroničnim bolesnicima, navela je da je većina njih obučena da sama vrši samokontrolu, kako dijabetičari tako i oni koji boluju od povišenog krvnog pritiska.\n“Pre svake promene terpije potrebno je da se iskontrolišu vrednosti jer nije dovoljan samo subjektivni osećaj da je povišen ili snižen pritisak, već je potrebno izmeriti ga i to većina pacijenata zna, ali nije na odmet podsetiti ih. U tom smislu treba savetovati i obučiti pacijente kako da terapiju prilagode svom trenutnom stanju jer najčešće lekari nisu dostupni svaki dan, a promene u temperaturi su čak na dnevnom nivou po deset i više stepeni”, rekla je Lazić.\nAfrički talasPreporuke lekaraSrbijaVrućineZdravlje\nDeca Kosova sa francuskim humanitarcem prvi put na moru (FOTO)


Venecijanska komisija: Za promenu Ustava neophodan dijalog | Novine Toronto\nVenecijanska komisija: Za promenu Ustava neophodan dijalog\nDelegacija stručnjaka Saveta Evrope koja boravi u Srbiji, danas je na sastanku s premijerkom Anom Brnabić u Beogradu ukazala da je u promeni Ustava i reformi pravosuđa neophodan dijalog i komunikacija svih relevantnih faktora, navodi se u saopštenju Vlade.\nPredstavnici Venecijanske komisije kojoj je Srbija u aprilu prosledila predlog ustavnih amandmana u oblasti pravosuđa, rekli su da je izmena Ustava Srbije u cilju jačanja nezavisnosti pravosuđa, jedan od najvažnijih reformskih koraka koji proizlaze iz preporuka Evropske komisije obaveza.\nOni su naveli da Akcioni plan za pregovoračko poglavlje 23 Srbije sa EU, o vladavini prava, predviđa da ustavne izmene moraju da budu sprovedene u skladu s najboljim rešenjima u okviru Evropske unije.\nPremijerka Brnabić je na sastanku rekla da Srbija ustavnim amandmanima želi da obezbedi nezavisno i efikasno sudstvo, uz jačanje odgovornosti nosilaca pravosudnih funkcija, pošto sporo i neefikasno pravosuđe usporava reforme.\nS delegacijom Venecijanske komisije danas se sastao i predsednik Srbije Aleksandar Vučić.\nStručnjaci Saveta Evrope pripremaju godišnji izveštaj koji će biti predstavljen u junu.\nVenecijanska komisija je savetodavno telo Saveta Evrope koje pruža pravnu pomoć državama članicama, radi postizanja evropskih pravnih i institucionalnih standarda u oblastima demokratije, ljudskih prava i vladavine prava.


POČINJU PREGOVORI SA MMF-OM\nMisija Međunarodnog monetarnog fonda, koju predvodi Albert Jeger, boraviće u Beogradu od 9. do 23. februara 2010. godine kako bi se obavili razgovori u okviru treće revizije stend-baj aranžmana zaključenog 15. maja 2009, kao i konsultacije po članu IV Statuta MMF-a, koje predstavljaju statutarnu obavezu svih zemalja članica. Te konsultacije se, po pravilu, obavljaju jednom godišnje, a s Republikom Srbijom prethodne konsultacije su održane u januaru 2008. godine.\nU razgovorima s predstavnicima Republike Srbije biće razmotrena najnovija fiskalna, monetarna i makroekonomska kretanja, realizacija utvrđenih kriterijuma izvršenja za decembar 2009. godine, kao i sprovođenje dogovorenih strukturnih mera.\nU okviru konsultacija po članu IV Statuta MMF-a biće sveobuhvatno analizirana opšta privredna i finansijska situacija, kao i srednjoročna strategija ekonomske politike zemlje. Analiza uključuje takođe adekvatnost mera ekonomske politike, izazove u fiskalnoj politici, okvir monetarne politike, ocenu konkurentnosti, eksternu stabilnost i održivost spoljnog duga zemlje.\nZvanični razgovori predstavnika Republike Srbije i misije Međunarodnog monetarnog fonda počeće održavanjem uvodnog plenarnog sastanka u Narodnoj banci Srbije 9. februara 2010. godine.


Konverzacijski kursevi i škola slovačkog jezika\nKonverzacijski kursevi slovačkog jezika\nKonverzacijski kursevi slovačkog jezika - Audio verzija\nOmogućili smo Vam da kroz naš kurs konverzacijskog slovačkog savladate sve termine i to uvežbate kroz koverzaciju sa profesorom iz oblasti kojom se baš Vi bavite. Bilo da je reč o konverzaciji na teme vezane za ekologiju, biologiju, hemiju, elektrotehniku, medicinu, menadžment, marketingu, poslovnu komunikaciju ili neku drugu oblasti koju u ovom momentu nismo naveli.\nOvim vidom nastave omogućili smo Vam da se nastava odvija iz one oblasti i na onu temu koja je Vama neophodan, kako biste se usavršili na najbolji mogući način.\nKonverzacijski kurs slovačkog jezika – odvija se najčešće u vidu individualne nastave dvočasa, kako bi tema bila ona koja baš Vas interesuje. Na časove dolazite onoliko puta koliko je Vama neophodno kako bi se u materiji kojom je potrebno da vladate osećali sigurni. Naravno, kao i uvek, nastavu je moguće održavati i u grupi, ali je tada neophodno da grupa ima isto interesovanje za temu ili oblast, o kojoj želi da razgovara na času, kako bi se nastava nesmetano mogla odvijati.\nKako ste i do sada imali poverenja u nas, ni ovoga puta Vas nećemo izneveriti, te Vas stoga pozivamo da nas pozovete!!!\nKonverzacijski kurs slovačkog jezika - cena\nSpisak gradova za konverzacijski kurs slovačkog jezika


Obilježavanje 1.decembra - Dana Oružanih snaga Bosne i Hercegovine u kasarni „Kozara“ Banja Luka\nPovodom 15.godišnjice formiranja Oružanih snaga BiH, 27. novembra 2020.godine u kasarni „Kozara“ u Banja Luci i u skladu sa epidemiološkom situacijom uzrokovanom korona virusom, obilježen je 1.decembar – Dan Oružanih snaga BiH.\nObzirom na epidemiološku situaciju, nakon jutarnje smotre poštujući propisane i naređene epidemiološke mjere sa ciljem sprečavanja širenja korona virusa, komanda i jedinice 6.pbr smještene u kasarni „Kozara“ su na skroman ali dostojanstven način obilježili 15.godišnjicu formiranja Oružanih snaga BiH.\nKomandant 6.pbr, brigadir Radovan Jović, svim pripadnicima 6.pbr čestitao je 1.decembar - Dan OS BiH. U svom obraćanju prisutnima je ukazao na značaj ovog datuma, osvrnuo se na aktivnosti i rezultate koje su komanda i jedinice u ovoj godini ostvarili, naglasivši da su pripadnici iz sastava brigade aktivno učestvovali u realizaciji svim težišnih aktivnosti koje su Oružane snage BiH u ovoj godini realizovale.\nOvom prilikom pročitane su naredbe o dodjeljenim nagradama i pohvalama, pripadnicima komande i jedinica 6.pbr, koji su svojim zalaganjem tokom ove godine ostvarili zapažene rezultate.\nOvim povodom, pored svečanog postrojavanja u kasarni „Kozara“ u Banja Luci, na lokacijama razmještaja potčinjenih jedinica 6.pbr u Bihaću, Orašju i Doboju takođe su realizovana svečana postrojavanja komandi i jedinica, uz potpuno poštivanje propisanih i naređenih mjera na sprečavanju širenja korona virusa.\nBrigadir Radovan Jović, svim nagrađenim i pohvaljenim pripadnicima jedinice je uputio čestitke uz nadu da će u narednom periodu njima kao i ostalim pripadnicima jedinice ovo biti podstrek za ostvarenje još boljih rezultata u radu.


Nelt Crna Gora - Upravljanje kvalitetom\nUpravljanje kvalitetom >\nSistem upravljanja kvalitetom (QMS) u Neregelii baziran je na procesnom pristupu i težnji ka konstantnom unapređenju. Sve aktivnosti koje sprovodimo koncipirane su prema PDCA (plan–do–check–act) ciklusu, što znači da su sistematizovane, planske i da za svaku od njih postoji analiza nakon realizacije, kao i mjere usmjerene ka poboljšanju procesa. Potvrda opredijeljenosti kompanije za zadovoljenje korisnika i unapređenje kvaliteta usluga jeste Sertifikat za uspostavljeni sistem menadžmenta kvalitetom prema standardu ISO 9001:2015.\nImplementacijom i sertifikacijom HACCP sistema prema standardima Codex Alimentariusa potvrdili smo da ispunjavamo zakonske zahtjeve kao i zahtjeve korisnika u oblasti bezbjednosti hrane. Sertifikacija QMS i HACCP sistema izvršena je od strane međunarodno priznatog sertifikacionog tijela SGS Beograd.\nNeregelia je takođe treća veledrogerija na tržištu Crne Gore i prva članica Nelt Grupe kojoj je dodijeljen GDP (Good Distributive Practice) sertifikat u oblasti farmaceutskog biznisa, nakon uspješne provjere sprovedene od strane sertifikacionog tela Agencije za ljekove i medicinska sredstva Crne Gore (CALIMS). Ovim sertifikatom potvrđeno je da Neregelia ispunjava sve kriterijume koji se tiču organizacione strukture, obučenosti kadrova, pridržavanja regulatornih normi, poštovanja zahtjeva međunarodno priznatih standarda i procedura i upravljanja dokumentacijom u oblasti farmaceutskog biznisa.


Vrijedno iskustvo za studente: U Tuzli uspješno organizovan Free Market Road Show – TuzlaInfo.ba\nVrijedno iskustvo za studente: U Tuzli uspješno organizovan Free Market Road Show\nU Tuzli je jučer održan prvi Free Market Road Show na kojem je učešće uzelo preko 100 studenata Ekonomskog, ali i drugih fakulteta Univerziteta u Tuzli.\nFree Market Road Show u Tuzli otvrio je dekana Ekonomskog fakulteta, profesor Safet Kozarević i profesor poduzetništva Bahrija Umihanić.\nDogađaj su organizovali Austrian Economics Center i udruženja „Multi“, uz podršku Ekonomskog fakulteta Univerziteta u Tuzli i Asocijacije studenata Ekonomskog fakulteta (ASEF).\nU okviru prvog panela pod nazivom „Smrt i porezi“, govorili su Randal O’Toole, Nikolai Hubble i Luca Bertoletti. Panel je moderirala Merima Bećirović iz udruženja „Multi“.\nRandal O’Toole sa Cato instituta je držao predavanje na temu pogubnosti centralnog planiranja gradnje stambenih objekata i uloge državnog regulatora u stvaraju tzv. „mjehura na tržištu nekretnina“ (eng. Housing bubble), što dalje vodi ka finansijskog i ekonomskoj krizi. Nikolai Hubble je pričao o neminovnosti poreza (i smrti), kao i nestabilnosti postojećih socijalnih sistema (državni penzioni sistem, zdravstveni sistem i slično). Naveo je da već danas moramo razmišljati o reformiranju i to zarad budućnosti generacija koje tek dolaze.\nLuca Bertoletti je izrazio vlastitu sumnju u ekonomsko blagostanje koje obećava ulazak u EU, sa naglaskom na štetnost brojnih EU regulacija i harmonizacijskih planova. Bertoletti se posebno osvrnuo na Bosnu i Hercegovinu, navodeći da moramo razvijati konkurentsku prednost na nižim porezima, manjoj regulaciji i generalno boljoj poslovnoj klimi, bez da prihvatimo pravila fiskalne harmonizacije koji podrazumijevaju da eliminišemo potencijal fiskalne prednosti male zemlje.\nNa drugom panelu naslova „Europa u vremenu promjena“ su govorili Aleksandar Kokotović, Admir Čavalić, Ivan Jovetić iMario Fantini.\nKokotović je držao predavanje na temu ekonomije dijeljenja (eng. Sharing economy). U svom predavanju, naveo je značaj datog segmenta ekonomije, uz prikaz eksplozivnog širenja navedenog širom svijeta. Uprkos brojnim barijerama nametnutim od strane interesnih grupacija koje nastoje sačuvati postojeće tržišne pozicije, ekonomija dijeljenja postaje trend koji obilježava 21. stoljeće i to prije svega razvoju novih tehnologija, uticaju Interneta i procesu globalizacije.\nAdmir Čavalić je predstavio ekonomsku sliku Bosne i Hercegovine, navodeći da je nezaposlenost mladih jedan od najvećih ekonomskih, ali i širih društvenih problema naše države. Čavalić je izrazio mišljenje da ekonomija dijeljenja nije razvijena u Bosni i Hercegovini zbog niskog nivoa socijalnog kapitala, te da je budućnost naše države u daljoj liberalizaciji i otvaranju tržišta, što treba da vodi korištenju izvoznog potencijala domaće ekonomije.\nPanelista Mario Fantini se osvrnuo na vlastitu novinarsku karijeru, uz navođenje raznih formalnih i neformalnih centara moći koji oblikuju javno mijenje. Fantini je posebno izrazio bojazan od trenda „političke korektnosti“ koji predstavlja najvećeg cenzora današnjice, ograničavajući naše pravo na slobodu mišljenja i govora. Naveo je primjer pojedinih fakulteta u Zapadnoj Evropi koji pod geslom „političke korektnosti“ cenzurišu vlastite profesore, ali također i same studente. Zadnji panelista, Ivan Jovetić je podijelio iskustva Crne Gore, te se osvrnuo na poduzetničku zaostalost Evrope u odnosu na ostatak svijeta, naročito po pitanju inovacija i IT proizvoda.\nJovetić je postavio problematizirajuće pitanje, zašto većina IT inovacija ne dolazi iz Evrope, već ostatka svijeta. Naveo je da je Evropa zaboravila na značaj „kreativne destrukcije“, pojma kojeg je u prošlom stoljeću, skovao upravo građanin Evrope i ekonomski genije – Joseph Schumpeter.\nFree Market Road Show je ispunio očekivanja učesnika i organizatora. Potvrđeno je da će Tuzla ostati domaćin ovom događaju koji nastavlja dalje sa evropskom turnejom posjete 45 gradova.


Trofej za PSŽ, poslednji dan turnira u Strazburu obilovao uzbuđenjima – Balkan-Handball.com\nHome / Evropa / Trofej za PSŽ, poslednji dan turnira u Strazburu obilovao uzbuđenjima\nTrofej za PSŽ, poslednji dan turnira u Strazburu obilovao uzbuđenjima\nPoslednja izmena: 26/08/2018\nPoslednji dan međunarodnog turnira EuroTournoi u Strazburu, doneo je tri uzbudljiva meča nakon kojih je poznat konačan plasman ekipa. Šest timova, učesnika EHF Lige Šampiona, u prethodna četiri dana pružili su ljubiteljima rukometa kvalitetne utakmice, iako je reč o pripremnom periodu za nastupajuću sezonu.\nZa trofej na ovom prestižnom turniru borili su se PSŽ i Monpelje. Susret dva francuska tima pripao je ekipi iz Pariza, iako je Monpelje imao +4 u osmom minutu nakon gola Kavtičnika. Počeo je PSŽ da topi prednost protivnika, raspoložen je na golu bio Omeje, pa su izabranici Raula Gonzalesa već do poluvreme okrenuli rezultat u svoju korist, 17:16. Ključni period na meču desio se u poslednjih sedam minuta, prišao je Monpelje na gol zaostatka, usledio je tajm-aut trenera Parižana posle koga njegovi izabranici prave seriju 4:0 za velikih 32:27. Uspeo je osvajač EHF Lige Šampiona u prošloj sezoni da priđe na dva gola zaostatka, ali nedovoljno da potpuno sustigne tim iz francuske prestonice. Na kraju, trofej sa PSŽ koji je slavio sa 33:30.\nDuel za treće mesto pripao je beloruskom Meškov Brestu, koji je u neizvesnom duelu pobedio Vesprem. Nakon deset minuta igre, Meškov serijom 3:0 dolazi do dva gola prednosti, koju do kraja susreta nije ispustio. Uspeo je tim Ljubomira Vranješa dva puta da priđe na gol zaostatka, ali nedovoljno da se u potpunosti uhvati rezultatski priključak. Meškov je do pobede 27:26 (16:12) predvodio Aleksander Škurinski sa šest golova, dok je Ivan Pešić zabeležio 15 odbrana. U poraženom sastavu, po pet golova postigli su Petar Nenadić i Kentin Mae.\nPrvi susret poslednjeg dana turnira, bio je duel za peto mesto, između Nanta i Vardara. Uspeo je tim Roberta Garsije Paronda da se odlepi u prvih deset minuta na +4, međutim, usledio je odgovor francuske ekipe koja serijom 4:0 dolazi do rezultatskog egala, u 15. minutu na semaforu je bilo 8:8. Stekao je Vardar tri gola prednosti, usledila je period igre bez gola za sastav iz Makedonije, pa Nant ponovo hvata priključak. Na poluvremenu 15:14 u korist aktuelnog osvajača SEHA lige.\nČinilo se da je pitanje pobednika rešeno kada je Nant u drugom delu igre otišao na +3, Vardar pravi novu seriju za rezultatski egal dva minuta pre kraja susreta, 26:26. Došao je francuski tim do minimalne prednosti, imao je makedonski šampion napad za izjednačenje, usledila je greška, što protivnik koristi i dolazi do pobede, 29:27. U pobedničkom sastavu Valero Rivera bio je precizan devet puta, dok su se u Vardaru Gorbok i Krištopans po pet puta upisali u listu strelaca, a mladi golman Dejan Milosavljev zabeležio je 19 odbrana.\nRezultati utakmica za plasman:\n13:00 Meč za peto mesto: Vardar – Nant 27:29 (15:14)\n15:00 Meč za treće mesto: Vesprem – Meškov Brest 26:27 (12:16)\n17:00 Finale: PSŽ – Monpelje 33:30 (17:16)\n← Prethodni članak SUPERKUP RUMUNIJE: Drim tim ĆSM Bukurešta bez trofeja – Konstanca poražena od Dinama!\nNaredni članak → Benfika osvojila Super Kup, Ristovski briljirao\nEuroTournoi 2018: Monpelje na PSŽ u finalu, Meškov ubedljiv protiv oslabljenog Vardara\nEuroTournoi 2018: Uzbudljiv remi Vardara i PSŽ-a, Šterbik sjajan u pobedi Vesprema


Među osobama poreklom iz afro-azijskih zemalja koje su dobile državljanstvo Bosne i Hercegovine i još se uvek nalaze u njoj ima onih koji su povezani s terorističkom mrežom al-Qaidom, upozorio je zamjenik Visokog predstavnika za BiH Rafi Gregorian.\n"Moram biti jasan i reći da ne znam pouzdano o njihovim direktnim vezama ali neke relacije postoje... Kod nekih od onih koju su trenutno detektovani postoje određene indicije koje ih povezuju s al-Qaidom", kazao je Gregorian za subotnjo izdanje sarajevskog "Dnevnog avaza".\nAmerički diplomata je precizirao da je reč o nekoj vrsti jataka odnosno o spremnosti da se teroristima pomogne pri skrivanju, osigura im se novčana pomoć ili lažni dokumenti.\nPodsećajući da je obaveza vlasti BiH bila da osigura da takve osobe napuste zemlju još pre 12 godina, Gregorian je kazao da će se na tome do kraja inzistirati. On je istakao da se radi o "više od deset a manje od stotinu" problematičnih osoba sa pasošima BiH.


Čeka se analiza DNK: Završena ekshumacija posmrtnih ostataka muške osobe u Kozarskoj Dubici | DEPO Portal\nslijedi dalja forenzička obrada\nEkshumaciju i rad svih osoba uključenih u ovaj proces, pod nadzorom postupajućeg tužioca iz Posebnog odjela za ratne zločine Tužilaštva BiH i uz naredbu Suda BiH, koordinirao je istražilac Tužilaštva BiH\nZavršena je ekshumacija posmrtnih ostataka osobe muškog spola na lokalitetu Prosara-Bijakovac na području općine Kozarska Dubica, saopćeno je iz Tužilaštva Bosne i Hercegovine.\nPosmrtni ostaci će biti prebačeni u Komemorativno-identifikacioni centar (KIP) Šejkovača u Sanskom Mostu zbog dalje forenzičke obrade i identifikacije žrtve. Ima određenih saznanja o mogućem identitetu, što će se naknadno utvrđivati analizom DNK-a.\nSaradnju u cilju pronalaska posmrtnih ostataka i provjere činjenica aktivno je pružala SIPA te zajedno s Tužilaštvom BiH dovodila svjedoka na lice mjesta radi utvrđivanja tačne lokacije. U procesu traženja i ekshumacije sudjelovali su službenici Instituta za nestale osobe BiH, ljekar sudsko-medicinske struke, kao i policijski službenici iz Kozarske Dubice.\nEkshumaciju i rad svih osoba uključenih u ovaj proces, pod nadzorom postupajućeg tužioca iz Posebnog odjela za ratne zločine Tužilaštva BiH i uz naredbu Suda BiH, koordinirao je istražilac Tužilaštva BiH.


Učinite nešto dobro za svoje zdravlje - Osluškujte potrebe svog organizma\nponedeljak , septembar 23 2019\nVelika akcija Rode „2000 lopti za buduće asoveˮ\nTribina o Vladi Iliću u Beogradu\nSeminar o preduzetništvu mladih krajem oktobra u NIšu\nIza medijskih slika – Radionica za učenike u Nišu\nPigmalion – Domaćin prve Međunarodne vajarske radionice\nDrugi Festival meda u oktobru!\nStiže jesen – Vreme je za tart sa jabukama\nKnjiževna kolonija Sićevo – Program\nSvojim kulinarskim umećem Ivana oduševila goste luksuznog miločerskog hotela\nRibarsko veče – veče dobre ribe i dobrih ljudi\nGlumačke zvezde iz regiona na Festivalu “LIFFE”\nDesetodnevna manifestacija “Dani makedonske kulture” u Nišu\nOd Niša do Beograda pešaka za novu Roditeljsku kuću\nOvako izgleda pravo opuštanje\nNastavak akcije besplatnih pregleda\nU dvoje je slađe?\nNovi simbol u Vlasotincu\nPočetna / BIZNIS / Učinite nešto dobro za svoje zdravlje – Osluškujte potrebe svog organizma\nUčinite nešto dobro za svoje zdravlje – Osluškujte potrebe svog organizma\nSana Life 8. aprila 2017.\tBIZNIS, HRANA, ZDRAVLJE Ostavite komentar\nSvetski dan zdravlja obeležava se 7. aprila širom sveta sa ciljem podizanja nivoa svesti o značaju očuvanja zdravlja kao i poznavanja sopstvenog tela. Tu je da nas podseti da o zdravlju treba da mislimo svaki dan i da redovno osluškujemo potrebe svog organizma.\nBrz tempo života rezultira pojavom umora, stresa i napetosti, a često ova stanja mogu da izazovu mnoge neželjene bolesti. Uzrok osećaja napetosti u najvećem broju slučajeva su dehidriranost organizma i nedostatak magnezijuma. Ovaj dragoceni mineral, blagotvorno deluje na nervni sistem,pravilno funkcionisanje mišića kao i na celokupan metabolizam našeg organizma. Budući da je unos magnezijuma kroz hranu uglavnom nedovoljan, magnezijum iz vode predstavlja ključni faktor za optimalni unos ovog minerala, neophodnog za zdravlje svakog čoveka.\nU jednom litru Mg Mivela vode nalazi se 343 mg prirodnog magnezijuma, a upravo ova količina, zadovoljava dnevne potrebe organizma za ovim dragocenim mineralom. Uz redovan san, fizičku aktivnost i preporučenu dnevnu dozu magnezijuma,omogućićete vašem organizmu da nesmetano radi za vas.Učinite nešto dobro za svoje zdravlje uz Mg Mivelu.\nOznakemagnezijum Mg mineral Mivela\nPrethodni “Partnerstvo na delu” – učenje i druženje\nSledeći VRBICA – Venčići za zdravlje i srećno odrastanje\nDvoje najboljih prijatelja Tamara Klarić i Bogdan Stevanović krenuće u četvrtak 19. septembra na pešačenje …\nStiže jesen – Vreme je za tart sa jabukama 22. septembra 2019.\nPodrška za inkluzivno obrazovanje opštini Vlasotince 20. septembra 2019.\nNastavak akcije besplatnih pregleda 20. septembra 2019.\nBalkanrock vikend u Nišu 19. septembra 2019.\nKnjiževna kolonija Sićevo – Program 18. septembra 2019.


Počinje novi reality show - ShowBiz - Region - Vesti - Svet Plus\n16:16 15. DEC 2010.\nU Americi je šou pomogao brojnim porodicama koje su ostale bez krova nad glavom posle uragana Katrina, kao i onima koji se dugo bore sa teškim bolestima kao što je AIDS. Cilj domaće verzije ovog šoua takođe je pomoć ljudima koji teško žive. Veliki broj majstora i volontera spreman je da tim porodicama u potpunosti promeni uslove stanovanja, što podrazumeva kompletno renoviranje enterijera i eksterijera, kao i sve potrebne popravke i poboljšanja.\nCelokupan posao se obavlja u roku od pet dana, a za to vreme prodica kojoj se pomaže je kod rodbine ili prijatelja. Prva porodica kojoj će "Radna akcija" promeniti život su Milanovići iz Beograda. Jelena Milanović (32) sa troje dece i ocem Slobodanom živi u trošnoj kući od 29 kvadrata.\nNemeš i Marijana na sudu: Bivši ..\n19. oktobar 2012.. 11:05


Tom Kruz: Nemoguća misija 5 - Film - Svet - Vesti - Svet Plus\n11:04 10. APR 2013.\nKruz je potvrdio u Graham Norton šou da planira da uradi nastavak ovog popularnog filma. "Radim na priči", rekao je Tom, ali nije izneo detalje. On je rekao da bi voleo da tekst novog nastavka bude gotov do oktobra, prenose mediji.\n"Započeo sam 'Nemoguću misiju' nadajući se da ću ih moći napraviti mnogo, to je karakter s kojim mogu odrasti", rekao je glumac.\nKruz je podsetio da je u to vreme to bio najskuplji film u istoriji kompanije "Paramount pictures", a da je ujedno bio i prvi film koji je sam producirao. Tom je istakao da se još oseća odlično u akcionim ulogama, iako je napunio 50. godinu.\nPoslednji film "Nemoguća misija Ghost Protocol" realizovan je je 2011. godine.


Hrvatski premijer Andrej Plenković najavio je u četvrtak popuštanje određenih mera za suzbijanje pandemije koronavirusa od 1. marta, ali i nastavak mera za očuvanje radnih mesta.\nOn je na sednici Vlade istakao da su u Hrvatskoj u proteklih 10 sedmica za redom brojevi padali i smanjeni su 11 puta.\nU odnosu na prošli četvrtak, kako je rekao, ove sedmice se beleži određeni porast brojeva novozaraženih koronavirusom.\nDodao je da se u ovom trenutku ne može sa sigurnošću utvrditi koji su uzroci toga trenda – je li to bilo zbog talasahladnoće, popuštanja mera ili šireg opuštanja u smislu ponašanja.\n“U svakom slučaju i dalje moramo zadržati veliki oprez. Danas smo, uz Dansku, zemlja koja ima najmanju sedmičnu incidencu novozaraženih u Europskoj uniji”, rekao je Plenković i dodao da je dobro što je smanjen i broj novozaraženih i hospitalizovanih, onih na respiratoru i broj preminulih.\n“Po svim pokazateljima situacija je bolja, ali i dalje zahteva veliki oprez”, poručio je Plenković.\nDodao je da je, nakon niza konsultacija sa svim resorima, namera da se od 1. marta omogući rad ugostiteljskih objekata na terasama i otvorenim prostorima, uz propisane epidemiološke okvire.\nBiće omogućeno i održavanje treninga u zatvorenim prostorima, uz određene specifičnosti s obzirom na kontakt sportove i kolektivne sportove.\n“Nastavićemo s odgovarajućim praćenjem naše privrede i naših preduzetnika. Resorni ministri će nastaviti dijalog sa zainteresovanim predstavnicima privrede. Nastojat ćemo izaći u susret što se tiče mera za očuvanje radnih mesta, u okvirima onoga što je u ovom trenutku moguće”, najavio je Plenković.\nJoš je jednom apelovao na oprez i praćenje situacije u drugim zemljama.\n“Imamo nekoliko manjih žarišta u par županija u ovom trenutku, ne bismo smeli biti preterano opušteni”, upozorio je premijer i dodao da su ove mere primerene situaciji.\nNaglasio je da se, ukoliko se situacija pogorša, uvek mogu doneti restriktivnije mere.\n“Nastojimo čuvati zdravlje, čuvati privredu, održati finansijsku stabilnost, plate, penzije, naknade za radna mesta i sve što radimo radimo u interesu hrvatskih građana s punom odgovornošću da to napravimo što je bolje moguće”, poručio je on.


Potrošači kupuju uvozne proizvode, iako su domaći često bolji - Akta.ba\n03.11.2018. 08:32 / Izvor: SRNA\nPotrošači u Republici Srpskoj i dalje više kupuju strane proizvode, iako domaći imaju isti, a često i bolji kvalitet i njihovom kupovinom bi se doprinijelo unapređenju imidža domaćih proizvođača i razvoju privrede, istakli su u Privrednoj komori Republike Srpske.\nPortparol Privredne komore Vladimir Blagojević rekao je Srni da se kupovinom kvalitetnih domaćih proizvoda stvaraju uslovi za očuvanje i stvaranje novih radnih mjesta, te smanjenje deficita u spoljnotrgovinskoj razmjeni.\nOn je napomenuo da u cilju promocije kvalitetnih domaćih proizvoda Privredna komora Srpske provodi i projekat “Naše je bolje”, kako bi se što više poboljšao odnos potrošača prema domaćim proizvodima.\n"Zahvaljujući kampanji koju realizujemo već više od devet godina, bilježimo određene pozitivne rezultate. Trenutna pokrivenost uvoza izvozom je 70 odsto, a cilj je da ona bude i veća", rekao je Blagojević.\nOn je napomenuo da je potrebno mnogo vremena da bi se u značajnijoj mjeri ostvarili ciljevi ove kampanje, jer je promjena svijesti potrošača, koji i dalje više vjeruju proizvodima iz uvoza, dugotrajan proces.\n"Potrošači i dalje više kupuju strane proizvode, iako domaći imaju isti, ako ne često i bolji kvalitet od proizvoda iz uvoza. Osim toga, naša proizvodnja može u potpunosti da zadovolji domaću potrošnju", rekao je Blagojević.\nOn smatra da na to u velikoj mjeri utiču reklame i marketing, koji su mnogo više zastupljeni među stranim, nego domaćim kompanijama.\n"U tom pogledu, naša preduzeća teško mogu da se bore sa konkurencijom iz uvoza, jer su to veliki globalni igrači koji veliki novac ulažu u reklamu, ali ipak se osjeća određen pomak u toj oblasti i imamo sve više pozitivnih primjera kompanija koje su počele da dodatan novac ulažu u reklamu", rekao je Blagojević.\nOn smatra da je ulaganje u reklamu dobar put kojim se može doći do poboljšanja cjelokupnog imidža, ali i popularizacije pojedinačnog proizvoda, te stvaranja brenda.\n"Neprihvatljivo je, kada pogledamo podatke o spoljno-trgovinskoj razmjeni, da se milioni KM troše na uvoz prvenstveno proizvoda kojih imamo ovdje kod nas i to vrhunskog kvaliteta, kao što su voda, mlijeko i mliječni proizvodi", rekao je Blagojević.\nDirektor kompanije “Vitaminka” iz Banjaluke Žarko Mikić smatra da Republika Srpska ima kvalitetne domaće proizvode, te da potrošači sve više cijene njihovu vrijednost, ali da problemi još postoje zbog nelojalne konkurencije na tržištu.\n"Veliki problem prave proizvodi čiji stvaran sadržaj ne odgovara onom koji se nalazi na deklaraciji. Zato moramo na nivou države imati mehanizme koji će spriječiti da se to dešava", rekao je Mikić Srni.\nMikić smatra da kompanije treba da stalno ulažu u unapređenje imidža svojih proizvoda, naročito zbog mlađih generacija koje su podložne uticaju medija i reklama, te prate trendove konzumiranja stranih proizvoda sumnjivog kvaliteta.\nDirektor kompanije “Pađeni” iz Bileće Nenad Vukoje rekao je Srni da povjerenje potrošača u domaće proizvode postoji, ali da na njega utiče više faktora, kao što je kvalitet i cijena.\n"Potrošač će prije kupiti sir iz uvoza po duplo jeftinijoj cijeni, a koji je na naše tržište stigao uz subvencije države pa je proizvođač mogao staviti cijenu sa kojom mi ne možemo da se takmičimo", rekao je Vukoje.\nOn je istakao da je neophodno da država preduzme sve mjere kako bi domaću proizvodnju zaštitila, te kako bi se domaći proizvođači mogli izboriti sa velikim stranim ekonomijama.


Grad Novi Pazar - Poštovanje mera u cilju lične i zajedničke zdravstvene bezbednosti\nPoštovanje mera u cilju lične i zajedničke zdravstvene bezbednosti\nEpidemiloška situacija u regionu je nestabilna, poručeno je nakon sednice Gradskog štaba za vanredne situacije Grada Novog Pazara.\n„Shodno tome i imajući u vidu ponašanje ljudi na javnim mestima u pogledu nepoštovanja propisanih protivepidemiloških mera, apelujem na građane da ozbilnjno shvate trenutak u kome se nalazimo. Virus traži žrtve i treba se ponašati odgovorno, jer je to jedini način da svako od nas zaštiti sebe i svoje najmilije“, kazao je direktor Zavoda za javno zdravlje Novi Pazar dr Šefadil Spahić. Prema njegovim rečima, građani moraju biti svesni da je, ako poštovanje mera izostane, pred nama ozbiljan problem.\n„Sa jedne strane, zdravstveni radnici su umorni i to je potrebno jasno reći. Drugo, ne treba da zaboravimo da bi, u trenutku kada je čitav svet baš kao i naše najbliže okruženje suočen sa problemom, moramo biti svesni da bi pomoć sa strane, koju smo imali u ranijim naletima pandemije, ovog puta realno izostala“, poručio je dr Spahić, apelujući na građane da poštuju meru zabrane okupljanja, ali i na inspekcijske službe da represivnije pristupe rešavanju ovog problema.\nA prema rečima okružnog sanitarnog inspektora, dr Ljiljane Milošević, inspekcijske kontrole na terenu su pojačane čak i vikendom.\n„Zatičemo i u Novom Pazaru određene nepravilnosti koje nisu specifične u odnosu na druge gradove, ali treba imati u vidu da je problem održivosti epidemiloške bezbednosti veći u mestima gde je veći broj stanovnika. Apelujrm na građane da odlože sva okupljanja jer naprosto ona nisu dozvoljena i ugrožavaju bezbednost svih nas. Dokle god se ne ponašamo odgovorno, svesno dovodimo u opasnost lično i zdravlje svih ljudi oko nas. Iako su prosleve najlepši vid porodičnih okupljanja, odložimo ih za neki povoljniji trenutak“, kazala je Milošević.


Dosta dobra kvota za nastavak tradicije - Sportske novosti\nNaslovna Fudbal H2H Fudbal Dosta dobra kvota za nastavak tradicije\nU okviru 2. kola portugalskog kupa „League Cup“ sastaju se timovi – Sporting i Famalicao. Sporting je u prvom kolu bio slobodan, dok je Famalicao na svom terenu slavio veoma ubedljivu pobedu protiv ekipe, Penafiel (5:0).\n28.08.21 LP Famalicao – Sporting 1 : 1\n11.04.21 LP Sporting – Famalicao 1 : 1\n05.12.20 LP Famalicao – Sporting 2 : 2\n03.03.20 LP Famalicao – Sporting 3 : 1\n23.09.19 LP Sporting – Famalicao 1 : 2\nNa poslednjih pet duela u nizu između ova dva rivala i jedan i drugi tim su uspevali da postignu najmanje po jedan gol na svim tim susretima. Za nastavak ovog niza i tip na igru „GG“, nudi se koeficijent u visini od oko @2.15.\nDuel se igra u utorak sa početkom od 22:15.\nPrethodni tekstSusret sa malim brojem pogodaka?\nSledeći tekst[PREMIUM] Serija A, najava, predlozi za klađenje (UTORAK)


Unija poslodavaca Crne Gore (UPCG) poziva privredne subjekte koji posluju u sektoru turizma i povezanim industrijama da se uključe u kampanju koju UPCG uskoro pokreće, a time podrže masovnu imunizaciju i omoguće stvaranje radnog okruženja koje je zdravo i bezbjedno za posjete i boravak turista.\nIstovremeno, UPCG upućuje poziv Vladi Crne Gore i Ministarstvu zdravlja da, u nastavku procesa imunizacije stanovništva, turističke poslenike stave u prioritetnu grupu za vakcinaciju – poput zaposlenih u zdravstvu, prosvjeti i medijima. Takvim postupanjem pomoglo bi se da proces suzbijanja širenja virusa COVID-19 bude brži i efikasniji, a zatim i stvorili uslovi da Crna Gora u kratkom roku izgradi imidž sigurne turističke destinacije.\nUPCG podsjeća da je pandemija COVID-19 ozbiljno uzdrmala crnogorsku ekonomiju i ostavila duboke, dalekosežne posljedice po privredne subjekte iz sva tri regiona. Iako će proces oporavka biti dug i težak, izuzetno je važno da mjere pomoći privredi budu pravovremene i strateški planirane, kako bi se kroz uspješnu realizaciju predstojeće turističke sezone dao i svojevrsan zamajac opstanku i razvoju poslovanja preduzeća u periodu koji slijedi.\nTuristički poslenici, kao jedna od grupacija koje je pandemija koronavirusa najviše pogodila, vrlo dobro znaju da se normalizacija njihovog poslovanja može očekivati tek naredne turističke godine. Zato UPCG ističe da već sada treba stvoriti preduslove koji će, na osnovama javno-privatnog partnerstva, obezbijediti da Crna Gora spremno dočeka ljetnju sezonu i time ostvari rezultate koji će (u mjeri mogućeg) minimizirati prošlogodišnji negativan saldo.\nU cilju podrške navedenom, UPCG je pripremila kampanju za privrednike iz sektora turizma i povezanih djelatnosti, namijenu promociji procesa vakcinacije i prepoznavanja Crne Gore kao destinacije koja je sigurna za putovanja i boravak turista. U namjeri da im pomogne da svoj objekat i zaposleno osoblje predstave bezbjednim, UPCG poziva poslodavce da i oni i njihovi zaposleni (vakcinisani) na radnom mjestu nose posebne bedževe sa porukom da su COVID bezbjedni.\nCilj kampanje UPCG je da se u nju uključi što veći broj aktera iz turističke industrije i povezanih djelatnosti – svih onih koji ostvaruju česte kontakte sa turistima ili su u direktnom kontaktu sa određenim proizvodima koji čine dio njihove turističke ponude (npr. priprema hrane, pića…).\nKampanja UPCG će uskoro biti lansirana, o čemu će mediji i crnogorska javnost pravovremeno biti informisani.\nIntervju predsjednika UPCG u Glasniku PKCG


TUŽILAŠTVO TRAŽI OSUDU BOŠKOSKOG\n2009-10-29 HAG/DEN HAAG\nNa žalbenoj raspravi tužilaštvo je tražilo da se bivši ministar makedonske policije Ljube Boškoski proglasi krivim za propust da istraži i kazni zločine podređenih u selu Ljuboten. Odbrana Johana Tarčulovskog smatra da presuda kojom je on proglašen krivim i osuđen na kaznu od 12 godina zatvora "nije zasnovana na dokazima"\nJohan Tarčulovski u sudnici Tribunala\nNa žalbenoj raspravi u predmetu Ljuboten optužba je danas zatražila da se preinači oslobađajuća presuda Ljubetu Boškoskom, bivšem ministru unutrašnjih poslova Makedonije, te da se on proglasi krivim za propust da istraži zločine podređenih i kazni počinioce. Branioci Johana Tarčulovskog koji je presudom iz jula 2008. osuđen na kaznu od 12 godina zatvora, zatražili su da bivši policajac, "zbog nedostatka direktnih dokaza", bude oslobođen po svim tačkama ili da njegova kazna bude značajno umanjena. Tarčulovski je proglašen krivim za ubistvo tri makedonska Albanca, spaljivanje najmanje 12 kuća i nehumano postupanje nad oko dvadeset meštana Ljubotena, 12. avgusta 2001. godine.\nObrazlažući žalbu na oslobađajuću presudu Boškoskom, tužilac je istakao da nadređeni ima "obavezu da preduzme sve mere kako bi kaznio počinioce" jer ako to ne učini, podređeni će smatrati da je njihovo ponašanje prihvatljivo i biće ohrabreni da čine nove zločine. Puko "izveštavanje o zločinu" i "delegiranje nadležnosti da se zločin istraži", po tužiocu, ne oslobađa nadređenog komandne odgovornosti, čija je obaveza "da osigura da počinioci budu kažnjeni". On je imao "moć da kontroliše policiju, da naloži da se zločini istraže, bio je čovek velike energije i snage i znao je za zločine u Ljubotenu" a jedino što ga je zanimalo, po tužiocu, je bilo da utvrdi da li su ubijeni "teroristi" bili meštani ili su u selu potražili sklonište.\nS druge strane, branilac Boškoskog smatra da je nadređeni imao dve mogućnosti – ili da sam preduzme mere kako bi istražio zločine i kaznio počinioce ili da delegira odgovornost za istragu i kažnjavanje na podređene, što je po braniocu on i učinio.\nBranioci Johana Tarčulovskog su ponovili argument na kojem su insistirali tokom suđenja: da je u Ljubotenu preduzeta legitimna policijska akcija "obračuna sa teroristima". Odbrana ukazuje da "suverene države imaju pravo da reaguju na terorističke napade" i da bi, ako veće presudi drugačije i prihvati argumente tužilaštva, to značilo da će "borba protiv domaćeg terorizma biti nemoguća".\nBranioci su ukazali da se prvostepena presuda ne zasniva na dokazima i da su sudije "izmislile" da je Tarčulovski planirao, podstrekivao i naredio zločine u Ljubotenu. Alen Deršovic/Alan Dershowitz je tvrdio da "u ovom predmetu nema direktnih dokaza o bilo kakvom ratnom zločinu već samo o posledicama zločina". Ne želeći da, kako je rekao, "umanji značaj ubistava i nehumanog postupanja u Ljubotenu", branilac je istakao da se "u ovom predmetu ne može govoriti o konfliktu koji potpada pod nadležnost Tribunala". "Ideja da se primeni nadležnost na mali slučaj i mali konflikt ima opasne posledice i za međunarodno pravo i Tribunal", rekao je branilac dodajući da je njegov klijent, "taj mladi i neiskusni čovek, jedini koji je zatvoru zbog makedonskog konflikta" što je, po njemu, "prepreka za mir".\nTužilac je zatražio da se žalba odbrane odbaci, ukazujući da je operacija u Ljubotenu predstavljala "napad na civilno stanovništvo" i "odmazdu" za ubistvo 8 makedonskih vojnika u obližnjem selu 10. avgusta 2001.\nPredsedavajući Žalbenog veća Patrik/Patrick Robinson nije nagovestio kada bi mogla da se očekuje konačna presuda u ovom predmetu.\n2009-09-03 ŽALBENA RASPRAVA U MAKEDONSKOM SLUČAJU 29. OKTOBRA\n2008-07-10 TARČULOVSKI OSUĐEN NA 12 GODINA, BOŠKOSKI OSLOBOĐEN\n2008-07-02 PRESUDA ZA LJUBOTEN 10. JULA\n2010-05-12 KONAČNA PRESUDA ZA ZLOČINE U LJUBOTENU 19. MAJA\n2010-05-19 POTVRĐENA PRESUDA ZA ZLOČINE U LJUBOTENU\n2011-03-16 TARČULOVSKI TRAŽI PREVREMENU SLOBODU\nTV Tribunal 429\nBOJKOT: Sudska premijera bez glavnog lika\n"NAORUŽANI NAROD": Da li je u Herceg Bosni uopšte bilo civila?\nGROBNICA NA KRAJU GRADA: Gdje su sahranjene žrtve terora u Brčkom


Brčanski Forum - U Brčko Distriktu promocija knjige: “Kako se rađala Republika Srpska” autora Momčila Krajišnika\nU Brčko Distriktu promocija knjige: “Kako se rađala Republika Srpska” autora Momčila Krajišnika\nČlanovi novoosnovanog Udruženja za očuvanje srpske tradicije i kulture “Bastion” danas su organizovali konferenciju za medije na kojoj su najavili promociju knjige “Kako se rađala Republika Srpska” autora Momčila Krajišnika.\nPromocija će se održati u subotu 14. septembra u Kulturno-administrativnom centru “Patrijarh srpski Pavle” u Brčkom sa početkom u 17 sati.\n“Naše udruženje se bori za porodične tradicionalne vrijednosti, između ostalog i za patriotske vrijednosti i kao rezultat toga dovodimo Momčila Krajišnika da promoviše svoju knjigu “Kako se rađala Republika Srpska” jer to smatramo važnim posebno za nas mlade”, poručio je na današnjoj konferenciji za novinare predsjednik Udruženja za očuvanje srpske tradicije i kulture “Bastion” Arsen Pavlović.\nPored autora o knjizi će govoriti i prof. dr Ljubomir Zuković, aktuelni potpredsjednik Akademije nauka i umjetsnosti Republike Srpske i član Senata Republike Srpske, kao i prof. dr Vojislav Maksimović koji je bio član prvog saziva Senata Republike Srpske i takođe je član Akademije nauka i umjetsnosti.\nPredsjednik udruženja “Bastion” Arsen Pavlović ovom prilikom je zamolio građane da dođu pola sata ranije kako bi promocija mogla početi na vrijeme.


Babytol D3 Twist-off 30 kapsula - Online apoteka Srbotrade\nPočetna Kozmetika Bebe i deca Babytol D3 Twist-off 30 kapsula\nBabytol D3 sadrži vitamin D3, neophodan vašoj bebi od samog rođenja.\nU skladu sa evropskim i nacionalnim preporukama pedijatara, vitamin D3 se primenjuje preventivno od 8.dana života, za zdrav razvoj kostiju i zuba, u dozi od 400 IJ dnevno. Nakon godinu dana savetuje se suplementacija u dozi od 400 IJ dnevno, u zimskim mesecima (od oktobra do marta).\nSa primenom jedne kasule dnevno bićete potpuno sigurni da Vaša beba prima neophodan vitamin u tačnoj dnevnoj dozi, za zdrav rast i razvoj.\nProizvod se preporučuje svoj deci od četvrtog meseca do kraja prve godine kod sve novorođenčadi na prirodnoj ishrani. Ako je novorođenče na ishrani adaptiranim mlekom proizvod se preporučuje posle dve nedelje starosti, bez K1 vitamina jer je mlečna formula obogaćena vitaminom K1 u zavisnosti od dnevnog unosa mleka beba unese oko 50 mcg vitamina K1 dnevno putem formule.\nNačin primene: gornji deo kapsule okrenuti, povući i ukloniti.Sadržaj staviti u kašičicu čaja, vode ili mleka.Daje se na dan po jedna kapsula, koji sadrži D3 vitamina 400 IJ.


Ceca izgubila 200.000 evra, estrada na kolenima - Balkanska\nTokom sezone najviše su bili traženi pevači poput Cece Ražnatović, nove i stare zvezde “Granda”, Saša i Dejan Matić, Boban Rajović, Aca Lukas, Dara Bubamara i mnogi drugi. Posle više od dve decenije biće ovo prva sezona koja će proći bez muzičara iz Srbije, kojima je, kao i ostalim našim državljanima, zabranjen ulazak u tu državu.\nSezona nastupa ni prošle godine nije bila na zavidnom nivou jer su tamošnje vlasti odlučile da sruše najveće klubove na samoj obali mora, poput “Trokadera”, “Parisa”, “Ambinetea”, “Rafaela”, “Malteza”, Majmija” i još 14 ugostiteljskih objekata u kojima su tokom jula, avgusta i septembra uglavnom nastupali pevači iz Srbije. Ali, i pored toga, većina naših zvezda je 2019. gostovala u Crnoj Gori, održavajući nastupe na otvorenom i u objektima koji su bili udaljeni od mora.\n“Malo je onih koji mogu da kažu da su bezbrižni i da imaju ušteđevinu, a čak ni oni neće moći još dugo da izdrže ovu situaciju. Estrada je na kolenima! Najviše gube oni koji su najviše zarađivali, poput Cece, Lukasa i Matića, a oni koji su uzimali male honorare već su počeli da nastupaju po klubovima u unutrašnjosti Srbije. Ako propadne letnja sezona na primorju, a sve izgleda da hoće, šteta će biti nemerljiva”, rekao je neimenovani menadžer “Kuriru” i dodao:\n“Na primer, Ceca je za jedan nastup u primorskim klubovima uzimala do 25.000 evra, a obično je imala po sedam ili deset tezgi tokom leta. Znači, ona će ove godine izgubiti 200.000 evra. Lukas sigurno gubi 150.000 evra jer je on bio jedan od najangažovanijih u Crnoj Gori, a tu je negde i Saša Matić. Koliko znam, i Dara Bubamara je često odlazila da peva na primorje, ali njene cene su niže, ona je možda zarađivala do 50.000 po sezoni”.\nTags: ACA LUKAS, CRNA GORA, DARA BUBAMARA, ESTRADA, RAŽNATOVIĆI, SVETLANA RAŽNATOVIĆ CECA, ZARADA


PROMOCIJA LAZAREVCA U KAMPANJI “MOJA SRBIJA” – Turistička organizacija Gradske opštine Lazarevac\nKampanja “Moja Srbija” završena je prošle sedmice u Beogradu, na Trgu Republike, pod sloganom „Vidi Srbiju… savršen odmor ti je nadohvat ruke“. Beograđanima i brojnim strancima predstavilo se 27 turističkih destinacija iz cele Srbije. Svi posetioci mogli su da uživaju u bogatom program od 18 do skoro 23 sata, u okviru kojeg su predstavljeni naša tradicija, manifestacije, banjska lečilišta, turističke atrakcije i brojni drugi sadržaji. U umetničkom delu programa zapažen nastup imali su učenici i profesori MŠ “Marko Tajčević” iz Lazarevca.\nDogađaj su otvorili i ujedno završili ovogodišnju kampanju Marija Labović, direktorka Turističke organizacije Srbije i Miodrag Popović, direktor Turističke organizacije Beograda , u prisustvu resornog ministra, gospodina Rasima Ljajića. Tokom ove godine, promotivna kampanja organizovana je i u Nišu, Novom Sadu i Čačku, gde je štand TO Lazarevca bio veoma posećen.\nMOBA ZA NEZABORAV → ← Dani Lazarevca


USTAV RS: Ustavne izmene neće biti u skladu sa predviđenim rokovima\n- Oni koji su pisali Akcioni plan za Poglavlje 23 napravili su grešku što su predložili da izmene Ustava Republike Srbije ("Sl. glasnik RS", br. 98/2006 - dalje: Ustav) budu do kraja 2017. godine, a to nije moguće uraditi - izjavio je redovni profesor Pravnog fakulteta u Beogradu, Stevan Lilić.\nLilić je, povodom velikog odziva predstavnika civilnog društva i stručne javnosti na okrugle stolove sa Ministarstvom pravde, ukazao da su se aktivirale brojne organizacije koje su htele da iskoriste javni vrednosni diskurs i "izvrše pritisak na vlast" ne bi li rešili neka pitanja kao što su pitanja diskriminacije, nasilja u porodici, te da ne vidi kako će predstavnici vlade izaći na kraj sa svim predloženim zahtevima.\nPrema njegovom mišljenju, Vlada Republike Srbije je trebala da dođe pred javnost sa unapred pripremljenim idejama realizacije izmene Ustava, jer bi, kako ocenjuje, tako jedino mogla da se sprovede kvalitetna javna rasprava.\nLilić je precizirao da ne bi bilo dobro menjati Ustav u potpunosti, jer je aktuelni donet nedavno, a smatra da je potrebno doneti dve krupne odluke, od kojih bi prva bila pitanje pravosuđa i pitanje regionalnog uređenja, dok bi se druga odnosila na veliki broj sitnih popravki.\nOn je naveo da se u vezi sa pravosuđem suština prigovora Venecijanske komisije odnosila na to što kod nas sudije bira država.\nLilić kaže da je potrebno doći do situacije u kojoj bi sudije birale same sebe, te da je za realizaciju takve ideje potrebno da se odrede minimalni objektivni kriterijumi, upozorivši da politički centri moći žele da imaju uticaj na pravosuđe.\nOn smatra da je nužno menjati i član 111 Ustava koji opisuje nadležnosti predsednika, jer navodi da su u nesrazmeri ustavni položaj predsednika Republike i njegova ovlašćenja.\nLilić je podsetio da je predsednik države jedini koji je izabran na demokratski način i da se narodni poslanici ne biraju tako.\nPredsednik ima demokratski kapacitet, ali ima vrlo uske i skromne ustavne nadležnosti, ističe Lilić.\nMeđutim, predlaže smanjenje demokratskog kapaciteta predsednika i da bi bilo primerenije da bude biran u Narodnoj skupštini i da imamo parlamentarnog predsednika.\nPredlaže da se u Ustavu predvidi i kriminalno delo koje ne zastareva, u slučaju da dođe "do krađe državnih para".


Predstavljeni kandidati za predsjednika Gradskog odbora SDP-a Bihać\nGradska izborna komisija Socijaldemokratske partije (SDP) Bihać danas je na konferenciji za novinare o temi “Unutarpartijski izbori SDP Bihać” predstavila kandidate za predsjednika Gradskog odbora te partije.\nSDP je u svom djelovanju, kako je rečeno, bilježio uspone i padove, a u vremenu nakon proteklih izbora u BiH proživio jedno turbulentno razdoblje, nakon kojeg je uslijedila demokratizacija unutar partije i njeno vraćanje članovima.\nNa održanom Kongresu SDP-a BiH usvojena je izmjena Statuta po principu “jedan član, jedan glas”, što znači, kako je istaknuto, da će predsjednike partije na svim nivoima moći birati svi njeni članovi.\nUnutarstranački izbori u SDP-u BiH na svim nivoima, pa tako i Gradskom odboru Bihać, bit će održani 31. maja, a drugi krug, tamo gdje se ukaže potreba 7. juna.\nKandidati za predsjednika GOSDP-a Bihać su Šuhret Fazlić i Nedžad Mešić, te je s pres-konferencije upućen poziv svim članovima i simpatizerima partije da prisustvuju predsjedničkoj debati, koja će biti održana 29. maja u Muzeju AVNOJ-a.\n– Kandidovao sam se na ovo mjesto, jer će o tome odlučivati svi članovi partije i to više neće biti rezultat volje određenih krugova ili pojedinaca – istakao je u obraćanju Fazlić, dodajući da je SDP ozbiljna partija, koja je u Bihaću sada u opoziciji, ali će se vratiti.\nPo njegovim riječima, namjera mu je da pozicionira SDP kao jednu ozbiljnu partiju, koja će se vratiti tamo gdje je i bila, da bude vodeća partija u Gradskom vijeću Bihać.\nU narednih godinu dana, kako je dodao, trudiće se da ‘proizvedu’ dovoljan broj kandidata, koji će moći da se kandiduju i da pobijede za funkciju gradonačelnika.\n– SDP se dogodine vraća na vlast, biće pojedinačno najjača stranka u Gradskom vijeću Bihać i imaće svog gradonačelnika, jer ćemo mi u ovih godinu dana raditi na vraćanju povjerenja članstva – ustvrdio je Fazlić.\nDrugi kandidat za predsjednika GOSDP-a Bihać Nedžad Mešić kazao je da će se zalagati za reorganizaciju i širenje članstva partije, te njegovo veće učestvovanje u donošenju svih odluka i da se djelovanje partije vrati na izvorna načela ljevice.\n– Mislim da u SDP-u postoji potencijal i da će ovi izbori omogućiti da se partija pozicionira na mjesto koje joj pripada – da bude vodeća u Bihaću, Unsko-sanskom kantonu (USK) i šire – istakao je Mešić.\nNa pitanje novinara da li GOSDP-a Bihać ima kandidata za predsjednika Kantonalnog odbora partije, kazali su da takvim informacijama ne raspolažu i da te izbore provodi Kantonalna izborna komisija.\nPrema nezvaničnim informacijama, za predsjednika Kantonalnog odbora SDP-a kandidovali su se Mahmut Alagić, Hajrudin Havić i Sabina Dervišević iz Bihaća te Amir Murić iz Cazina.\n#Bihać#sdp bih#šuhret fazlić


Narodno pozorište u Pragu nudi venčanja | Glas javnosti\nPočetna > Svet > Narodno pozorište u Pragu nudi venčanja\nBESPARICA STISLA I ČEHE\nPRAG - Besparica je primorala češko Narodno pozorište u Pragu da ponudi Česima i turistima svoje prostorije i scene za ekskluzivna venčanja. Ko bi poželeo da sudbonosno "da" izgovori na daskama scene Narodnog pozorišta moraće da plati za taj luksuz oko 3.600 evra, a ako se zadovolji salonima pozorišta, proći će jeftinije - po ceni od 1.200 do 1.600 evra.\nPrihodi od venčanja pomogli bi pozorištu da bar malo zakrpi rupu u budžetu pošto mu nakon odluke vlade da se zbog štednje smanji dotacije za 15 odsto, za poslovanje nedostaje oko 3,2 miliona evra. Da otvori pozorišni hram i za venčanja, što u Evropi nudi jedino Nacionalni teatar u Londonu, upravu praškog pozorišta inspirisala je neuobičajena molba jedne od solistkinja baleta Adele Polertove koja se ovog maja venčala na krovu Narodnog pozorišta sa pogledom preko Vltave na zamak Hradčani.\n"Mi smo joj izašli u susret i bilo je to izuzetno lepo venčanje", kazao je za Pravo direktor Narodnog pozorišta Ondžej Černi i dodao je da je Narodno pozorište izgrađeno i obnavljano dobrovoljnim prilozima Čeha, te da im njihova "zlatna kapelica", kako teatar Česi zovu, na neki način i pripada. Ministar kulture Jirži Beser kazao je, međutim, da Narodno pozorište, simbol češke državnosti i češke kulture, ne bi smelo da se pretvori u nekakvu salu za venčanja. "Posebno ne u vreme kada se 50 odsto nas Čeha razvodi", kazao je ministar.


Ministar Ramić posjetio Tuzlanski kanton\nProjekti podrške raseljenim osobama i njihovom povratku u prijeratna mjesta prebivališta, bili su tema današnjeg sastanka federalnog ministra raseljenih osoba i izbjeglica FBiH Edina Ramića i delegacije Vlade Tuzlanskog kantona, održanog u Tuzli.\nIstaknuto je da prioritet u radu Kantonalne i Federalne vlade treba biti osiguranje kontinuirane zdravstvene zaštite za povratnike u zdravstvenim institucijama na području Kantona. S tim u vezi, delegacija TK je izrazila spremnost da sagleda mogućnosti da ova oblast bude uređena zakonskim rješenjem, umjesto dosadašnjih odluka koje je donosila Vlada.\nFederalni ministar Ramić iskazao je spremnost Vlade Federacije BiH da podrži aktivnosti i usluge koje, prije svih, Univerzitetski klinički centar u Tuzli, pruža povratnicima, za što nikada nikome nije ništa naplaćeno.\nTakođer, kada su u pitanju raseljene osoba koje su još smještene u kolektivnim centrima, a u Tuzlanskom kantonu je takvih 1.088 porodica, ministar Ramić je delegaciju Vlade TK upoznao s projektom Federalnog ministarstva koji se odnosi izgradnju centara - zgrada za neprofitno stanovanje.\nU ovim zgradama bi mogle živjeti porodice i osobe koje su trenutno smještene u kolektivne centre, pri čemu bi imale znatno bolje uslove za život, ali i same snosile svoje režijske troškove. Projekt je zamišljen tako da te osobe imaju pravo stanovanja u tim stanovima, ali ne bi njima mogle raspolagati kao svojom imovinom.\nOd kantonalnog premijera i ministara je zatražena podrška i angažman prilikom animiranja općinskih načelnika i službi koji trebaju da apliciraju na ovaj program i koji treba da obezbijede lokacije i potrebne dozvole za gradnju objekata.\n- Zahvalni smo na svemu onome što je Tuzlanski kanton uradio na podršci prognanim i raseljenim osobama, njihovoj integraciji, te povratku i reintegraciji. S tim u vezi, svaka buduća nadgradnja naše podrške mora upravo kretati iz Tuzlanskog kantona - rekao je ministar Ramić.\nOsim premijera Tuzlanskog kantona Bege Gutića, koji je ovom prilikom izrazio zahvalnost federalnom ministru na posjeti i podršci koju planira pružiti u narednom periodu, današnjem sastanku su prisustvovali predsjednik Skupštine TK Senad Alić, ministrica za rad, socijalnu politiku i povratak Danijela Simić i ministar zdravstva Elvis Bektić.


29 Sep 2016. 15:04\nMlada reprezentacija Crne Gore naredne sedmice igra posljednji meč u kvalifikacijama za plasman na U21 Evropsko prvenstvo koje se 2017. godine održava u Poljskoj.\nNaša mlada selekcija duel sa Belgijancima odigraće u petak, 7. oktobra na Gradskom stadionu u Nikšiću sa početkom u 18.45 časova. Naredni protivnik naše selekcije je u borbi za prvo mjesto u grupi i direktno plasman na završni turnir, dok će „sokoli“ kvalifikacije završiti na trećoj poziciji u grupi.\nSelektor Mojaš Radonjić pozvao je 23 igrača – golmani: Marko Kordić (Vojvodina, Srbija), Lazar Carević (Grbajl); odbrana: Boris Kopitović(Mladost), Momčilo Rašo (Rabotnički, Makedonija), Dušan Lagator (Čukarički, Srbija), Andrija Vukčević (Sevilja, Španija), Ilija Tučević (Grbalj),Miloš Drinčić (Iskra), Momčilo Raspopović (Budućnost), Dragan Grivić (Grbalj); vezni red: Deni Hočko (Budućnost), VelizarJanketić (Budućnost),Aldin Adžović (Zeta), Dejan Kotorac (Bokelj), Oliver Šarkić (Benfika, Portugal), Stefan Vukčević (Zeta); napad: Aleksandar Boljević (Beveren, Belgija), Milan Vušurović (Budućnost), Zoran Petrović (Mladost), Driton Camaj (Budućnost), Anđelo Rudović (Petrovac), Luka Maraš (Bokelj) iNikola Vujnović (Viljareal, Španija).\n– Utakmica u Nikšiću biće prilika za većinu igrača koji završavaju kvalfikacioni ciklus da se pokažu protiv jedne izuzetne reprezentacije kakva je Belgija. Potrudićemo se da odigramo kao u prvom duelu odigranom u Belgiji, da igrači pokažu da imaju kvalitet za A reprezentaciju. Nemamo imperativ pobjede jer smo treći na tabeli nezavisno od rezultata i nadam se da će to uticati da odigramo dobru utakmicu. Takođe, nadam se da nećemo biti nepravedno kažnjeni na startu utakmice kao što je to bio slučaj u duelu sa Češkom jer bi tako omogućili gledaocima da vide utakmicu dvije odlične reprezentacije. Utakmica odlučuje pobjednika grupe, što je veliki motiv za selekciju Belgije dok je domaći teren dovoljan podsticaj za naš tim, rekao je seklektor Radonjić.\nNakon posljednjeg meča u kvalifikacijama našu mladu selekciju očekuje prijateljski duel sa selekcijom Poljske, čime će početi uigravanje za naredni kvalifikacioni ciklus koji startuje u septembru 2017. godine. Iz tog razloga selektor Radonjić se odlučio da pozove veliki broj igrača koji su su rođeni 1996. godine i kasnije a koji će imati pravo nastupa u narednim kvalifikacijama.\n– U Poljskoj počinjemo proces selektiranja igrača za novu generaciju i nove kvalifikacije. Poljaci nicu učestvovali u kvalifikacijama jer su domaćini završnog turnira i nama će duel sa njima biti odlična prilika za dokazivanje kandidata za novu generaciju. Imamo problem sa povrijeđenim igračima rođenim 1996. godine i kasnije pa smo primorani da koristimo nekoliko igrača iz aktuelne generacije i to na mjestima na kojima usled povreda nemamo rješenje. Biće to prvo okupljanje nove generacije i do kraja godine imaćemo priliku makar još dva puta da se okupimo, rekao je Radonjić.\nMlada reprezentacija meč sa Poljskom igra 10. okotobra u Gdanjsku sa početkom u 17.30 časova.\nPRETHODNOFRL: Crna Gora na 65. poziciji!\nNext articleFSCG donio odluku o Zeti


Oldtajmeri u Srbiji: Stara ljubav zaborava nema - Biznis i Finansije\nHome\tPosle 5\tOldtajmeri u Srbiji: Stara ljubav zaborava nema\nOldtajmeri u Srbiji: Stara ljubav zaborava nema\nPosedovanje oldtajmera je „društvena pasija“ – za vlasnika je presudno da svoju ljubav podeli sa familijom, jer će auto biti njen punopravni član, kao i da nađe široko društvo istovrsnih hobista. Za razliku od sakupljanja markica, novčića ili umetničkih predmeta koji su samotnjačke discipline, članovi udruženja oldtajmera međusobno razmenjuju informacije, vežbaju mehaničarske veštine, a povremeno organizuju i porodična vikend okupljanja u zemlji i inostranstvu. Publika ima prilike da zaviri u njihov svet svakog aprila.\nMarko Ilić, potpredsednik udruženja „Buba Beograd“ i sekretar „Oldtajmer kluba Beograd“, u svojoj garaži, svojevrsnom muzeju posvećenom njegovoj velikoj strasti, pokazuje nam sve dosad osvojene automobilističke trofeje. Poseban deo na policama zauzimaju nagrade koje je osvojila njegova supruga. „Kako bi neko postao vlasnik oldtajmera od presudne je važnosti da tu svoju ljubav podeli sa čitavom svojom porodicom, jer auto kojim će se baviti postaće njen punopravni član. To je ubitačna ljubav koja takođe zahteva puno slobodnog vremena, ali i stalno odvajanje novca iz kućnog budžeta“, i upravo iz tog razloga, kaže naš sagovornik, ljubitelji i vlasnici oldtajmera najčešće su finansijski ostvareni stariji pojedinci.\nCentralno mesto u Ilićevoj garaži-muzeju zauzima blještavi folksvagen karman, odnosno „sportska buba“, kako kažu poznavaoci, a ispred garaže je najčešće parkirana i jedna podjednako očuvana prava buba. To je u ovom „sportu“ prava sreća jer se delovi za ta dva automobila mogu relativno lako naći na našim prostorima.\nOldtajmeri se retko mogu videti na ulicama – njihovi vlasnici ih najčešće voze prilikom prigodnih okupljanja i parada koju organizuju članovi nekog od dvadesetak udruženja ljubitelja starih automobila u Srbiji. Ipak, neprestano doterivanje i održavanje „u formi“ ovih ljubimaca na četiri točka podrazumeva i pronalaženje najpovoljnijih neophodnih delova i najboljih majstora. U tom smislu, udruživanje u klubove ljubitelja donosi velike pogodnosti. „Bavljenje oldtajmerima je „timski hobi“, za razliku od sakupljanja markica, novčića ili umetničkih predmeta. Članovi udruženja pomažu jedni drugima za sve neophodne informacije, a mnogi među njima su i sami vremenom razvili mehaničarske veštine. Osim toga, članovi se skupljaju i zbog međusobnog druženja, pa se često dogovaraju pravi porodični vikend-skupovi na različitim mestima u zemlji“, naglašava Ilić.\nFolksvagen Karman Marka Ilića\nRegistracija (ni)je bauk\nDomaći zakon „istorijskim vozilima“ smatra sve automobile starije od 1. januara 1971. pa ova klasifikacija pomaže jedino kod olakšica prilikom uvoza takvih vozila u zemlju. Starosna granica proglašena je još pre nekoliko godina, ali njena mana je što je fiksna, odnosno nijednom nije revidirana daljim protokom vremena. Država ne pomaže ni tamo gde je najpotrebnije – dažbine za jedan „muzejski automobil“ obračunavaju se kao i za bilo koje drugo drumsko vozilo.\n„Ogromnu energiju smo uložili da promenimo način na koji domaći zakonodavci tretiraju oldtajmere, da se ugledamo na evropsko iskustvo i neke zemlje u okruženju, poput Hrvatske ili Slovenije. Nije da mi očekujemo da pitanje oldtajmera bude prioritet u aktuelnom političkom i ekonomskom trenutku u kome se država nalazi, ali bi barem njihov istorijski značaj trebalo da bude prepoznat od strane relevantnih ljudi.\nMi registrujemo oldtajmere u Srbiji kao da su bilo koja druga kola, i imamo jako velike godišnje izdatke zbog veće kubikaže i starosti vozila, a pogotovo ako se uzme u obzir da većina vlasnika oldtajmera tek jednom ili dvaput godišnje izveze svoje ljubimce iz garaža. U Švajcarskoj je ovaj problem rešen tako što vlasnik ma kojeg broja oldtajmera registruje samo jednu tablicu godišnje, i to u subvencionisanoj kategoriji, pa je stavlja samo na ono vozilo koje izlazi na ulicu“, žali se Ilić. Sa njim se slaže i Nebojša Đorđević, predsednik srpskog UIA (Udruženja istoričara automobilizma): „Visoke dažbine su i jedan od razloga što se na ulicama u Srbiji može videti ukupno tek nekoliko stotina oldtajmera, za razliku od demografski znatno manje Slovenije, u kojoj su zakoni adekvatno prilagođeni pa ima i više hiljada ovih vrednih starih automobila. Oldtajmeri nisu isto što i obični automobili, pa i definicija FIVA (Fédération Internationale des Véhicules Anciens) kaže da taj pojam isključuje ona vozila koja su u svakodnevnoj upotrebi.“\nUIA svake godine u aprilu organizuje najveći skup oldtajmera u Srbiji, kada se parking i plato ispred Saobraćajnog fakulteta u Beogradu u potpunosti ispune automobilima, motorima, pa čak i autobusima i traktorima starim po nekoliko decenija. Taj skup je međunarodnog karaktera pa obuhvata i celodnevni program predavanja o istorijatu motorizacije u Srbiji.\nU radu UIA posebni značaj zauzima auto-industrija iz Kragujevca, nekada krunskog dragulja domaće proizvodnje, koja je u najboljim danima prodavala više od 200.000 automobila godišnje. Đorđević je inače i ponosni vlasnik jednog fiće sa kontra-vratima, „prvog automobila koji je podigao domaću auto-industriju na noge, i svojevremeno omogućio celoj naciji da nauči da vozi“. Sledeće godine „nacionalna klasa“, Zastavin model 750, kako mu je zvanično ime, obeležava 60 godine od početka proizvodnje.\n„Za fiću je lako pronaći sve delove, osim novih guma. Međutim, interesantno je da su fiće proizvedene pre 1968. veoma tražene u inostranstvu, pogotovo u zemljama zapadne Evrope, gde postižu veće cene nego u Srbiji“, ističe Đorđević. Te „izvozne“ cene dostižu i po nekoliko hiljada evra za fiću u koga tek treba ulagati sredstva za obnovu. Od domaćih automobila posebnu pažnju još izaziva zastava AR-55 campagnola, odnosno džip kampanjola, takođe rađen po licenci FIAT-a od 1953. godine. „Skockana“ kampanjola na našem tržištu postiže cenu veću od deset hiljada evra. Naravno, oldtajmeri strane proizvodnje i veće starosti dostižu daleko veće cene, u zavisnosti od starosti modela, očuvanosti i njegovog broja „na tržištu“.\nBlago iz otpada\nOldtajmere strane i domaće, kao i njihove delove, moguće je pronaći na najneobičnijim mestima. Ponekad mali auto-otpadi sakrivaju neke zaboravljene modele, ali se dešava i da prava mala blaga isksrsnu u porodičnim zaostavštinama, ostavljena da rđaju u dvorištima ili garažama i po pola veka. Naravno, tu je i internet, sa odgovarajućom ponudom na sajtovima koji se bave prodajom automobila i auto-opreme. Za kompletno renoviranje jednog oldtajmera obično treba nekoliko godina – od mukotrpne nabavke delova, njihove ugradnje, sređivanje limarije, pa do najfinijih detalja preuređivanja enterijera i presvlačenja sedišta… „Najviđenije“ i najstarije primerke u zemlji – ford A i oldsmobil, prve citroene i fiate, ali i fiće i bube, zainteresovani mogu da vide na godišnjim defileima ulicama Beograda i Novog Sada i drugih gradova u Srbiji.\n„Po količini oldtajmera i broju ljudi koji se njima bave mi smo još uvek mala sredina. Međutim, poslednjih desetak godina primetan je veći kvalitet prikazanih vozila i uopšte veće interesovanje za stare automobile. Kada bi standard stanovništva bio veći i odgovarajuća regulativa prilagođena vlasnicima bez sumnje bi se ta slika i dodatno popravila“, zaključuje Nebojša Đorđević.\nTekst objavljen u martovskom broju #105 časopisa “Biznis & Finansije”


Povodom predstojeće rukometne utakmice između RK Čelik Junior i RK Kakanj održana je press konferencija u Gradskoj areni “Husejin Smajlović” u Zenici.\nOsnivač rukometne škole Vladimir Željko je kazao da je ovo najvažnija utakmica za domaću ekipu, jer je ona odlučujuća kada je u pitanju plasman u Premijer ligu BiH.\nPobjedom protiv RK Kakanj, ekipa Čelik Junior će po prvi put od svog osnivanja izboriti učešće u najvećem rangu takmičenja. Pored sportskog, to bi imalo i historijski značaj za sam grad Zenicu.\nPored osnivača, javnosti su se obratili i mladi igrači kluba Čelik Junior. Kazali su da su vrijedno radili i trenirali, te da su spremni za predstojeću utakmicu i da očekuju pozitivan ishod. Pohvalili su i istakli dobru atmosferu u ekipi i da među igračima postoji poštovanje i dobra energija.


O sajtu - IPOhem\nMinistarstvo poljoprivrede i zaštite životne sredine, Program Ujedinjenih nacija za razvoj (UNDP), međunarodne i nacionalne nevladine organizacije doprinele su razvoju internet prezentacije IPOhem. Ova internet prezentacija pripremljena je u okviru projekta „Jačanje kapaciteta i strateškog partnerstva za bezbedno upravljanje hemikalijama u Republici Srbiji“, koji ministarstvo nadležno za poslove zaštite životne sredine sprovodi uz tehničku podršku UNDP i finansijsku podršku UNEP u okviru SAICM Quick Start Programme Trust Fund.\nNa sajtu IPOhem se mogu naći informacije o hemikalijama sa kojima se potrošači susreću u svakodnevnom životu (detergenati, boje, lakovi i dr.), ali i o supstancama koje su sastavni deo mnogih proizvoda koje kupuju (nameštaj, tekstil, igračke i dr.).\nSadržaj ovog sajta ukazaće potrošačima koje su to opasne hemikalije sa kojima se oni susreću, gde se sve mogu naći i koje su to informacije značajne pri kupovini i korišćenju hemikalija. Neke od njih ukazuju na neophodnost da je pre upotrebe hemikalija obavezno pročitati informacije date na etiketi ili ambalaži, kako bi se izlaganje opasnim hemikalijama svelo na minimum. Sa druge strane potrošači će u okviru ove internet prezentacije imati mogućnost da se informišu o nacionalnim propisima donetim u svrhe minimizacije štetnih efekata po zdravlje ljudi i životnu sredinu, kao što je Zakon o hemikalijama, kao i na koji način mogu da pre ili pri kupovini nekog proizvoda ostvare svoje pravo i pitaju trgovca (proizvođača, uvoznika ili distributera), da li taj proizvod sadrži supstance koje izazivaju zabrinutost (SVHC)! Samim tim, ukoliko potrošači zahtevaju da ostvare svoje pravo na informaciju, učestvuju u podizanju svesti trgovaca koji možda nisu svesni svojih obaveza, pa samim tim i javnosti. Potrošači će u okviru ovog sajta pronaći i mnoge korisne brošure, kao što su vodiči za kupovinu hemikalija i proizvoda koji ih sadrže, ali i aktuelne teme i pitanja u fokusu.\nInformisan potrošač donosi pravilnu odluku pri kupovini i korišćenju hemikalija i proizvoda koji ih sadrže!


Vlada Srbije demantuje da je uhapšen haški begunac Ratko Mladić\nTreći put za manje od 24 časa portparol Vlade Srđan Đurić izjavio je da nije bilo posebnih aktivnosti državnih organa u vezi sa rešavanjem slučaja Ratka Mladića i upozorio da svaka dezinformacija oko ovog slučaja nanosi državi vrlo ozbiljnu štetu. A u razgovoru sa stranim novinarima koji su masovno pristigli u Beograd, savetnik srpskog premijera Vladeta Janković ocenio je da se Vlada suočila sa situacijom koja se može nazvati haranga i da nije u mogućnosti da identifikuje izvore dezinformacija.\nDeo medija ali i pojedini analitičari ocenjuju da stvari i ne stoje baš tako kako Vlada želi da predstavi. Bivši predsednik Nacionalnog saveta za saradnju sa Haškim tribunalom i tadašnji šef diplomatije Goran Svilanović smatra da je Mladić pod nekom vrstom kontrole Vlade i da sada traju pregovori o tome kako da se to predstavi javnosti, kao dobrovoljna predaja ili ne.\nVlasti u Beogradu nesumnjivo moraju da žure sa hapšenjem Ratka Mladića kako ne bi na duži rok zatvorili put Srbije prema evropskim integracijama. Šef Vladine kancelarije za evropske integracija Tanja Miščević priznala je da se do poslednjeg momenta nije znalo da li će biti druge runde tehničkih pregovora o pridruživanju Evropskoj uniji, koji su ipak počeli u Beogradu i već za ponedeljak najavila da će se u Briselu odlučivati o tri moguća scenarija pregovora. Jedan je nastavak, drugi je odlaganje naredne runde pregovora, a treći crni scenario znači potpunu suspenziju pregovora, objasnila je Tanja Miščević.


Rad zaradio "samo" 840.000 evra od Milivojevića - Sportske.net\nRad zaradio "samo" 840.000 evra od Milivojevića\nPotpredsednik FK Crvena zvezda Nebojša Čović potvrdio je da je UO kluba "aminovao" transfer Luke Milivojevića u Anderleht i da će od njega Zvezdi pripasti 2.160.000 evra bruto.\nVicešampion Srbije odobrio je na sednici Upravnog odbora da Luka Milivojević bude prodat šampionu Belgije za 3.000.000 evra a potpredsednik kluba Nebojša Čović kazao je da su crveno-beli uspeli da umanje procente koji će ići bivšem klubu reprezentativca Srbije.\n"Na sednici je sve završeno i oko prelaska Luke Milivojevića u Anderleht, vrednost transfera je tri miliona evra bruto, od čega će 28 procenata pripasti Radu. Uspeli smo da smanjimo procente" poručio je Čović a prenosi "Blic".\nDa je sve bilo kako je Ranko Stojić dogovorio sa prethodnom upravom, Rad bi danas dobio 1.200.000 evra ali će "Građevinarima" nakon smanjenja procenata pripasti "samo" 840.000 evro novčanica.\nNebojša Čović je obelodanio i finansijske podatke oko kupovine Peruanca Migela Arauha. Tu je Uprava uspela da smanji otkupnu cenu igrača ali i da dobije talentovanog štopera na četiri godine za platu od svega 400.000 evra!\n"Za njega su tražili 500.000 evra, uspeli smo i tu da spustimo cenu i 200.000 će pripasti klubu, a 60.000 je na ime menadžerske provizije. Potpisaće na četiri godine, u prvoj sezoni će zarađivati 7.000 evra, u drugoj, 8.000, zatim 9.000 i na kraju 10.000 evra" objasnio je Čović.\nArauho bi trebalo da bude registrovan za narednu fazu kvalifikacija za Ligu Evrope a propisi UEFA nalažu da klub može da licencira još jednog igrača 24 časa pre početka prvog meča trećeg kola pa ostaje prostora za dovođenje još jednog igrača do srede što bi mogao da bude dugo traženi štoper.


Poslednji Bastaćev incident...? VIDEO - IndeksOnline.rs\nNaslovna srbija Beograd Poslednji Bastaćev incident…? VIDEO\nPoslednji Bastaćev incident…? VIDEO\nBEOGRAD – Na danas otvorenom za pešake i saobraćaj Trgu republike došlo je do incidenta kada su predsednik opštine Stari grad i odbornik NS Nikola Jovanović presreli i verbalno napali predstavnike gradske uprave prilikom promotivne vožnje “Vrabac servisa”, koji je takođe danas počeo sa radom.\nBastać i njegove pristalice su se najpre okupili na Trgu republike, na najavljenu “poslednju blokadu” Trga, gde su upalili baklje, žviždali i skandirali, a nakon toga se uputili za kolonom vozila “Vrabac servisa”, u trenutku kada je prolazio Čika Ljubinom ulicom i verbalno se sukobili sa funkcionerima SNS.\nMladenovic: Blokadama i lomljenjem neće zaustaviti razvoj BG\nPomoćnik gradonačelnika Beograda Andreja Mladenović osudio je danas incident na Trgu republike koji su izazvail presednik opštine Stari Grad Marko Bastać i njegove pristalice, rekavši da oni na taj način ne mogu da zaustave razvoj Beograda.\n“Počeo je sa radom ‘Vrabac servis’, ali je utisak pokvaren neverovatnom blokadom ljudi koji za sebe misle da su Beograđani. Tako se Beograđani ne ponašaju”, rekao je Mladenović.\nPredsednik Opštine Stari Grad Marko Bastać sa svojim pristalicama danas je na novo-otvorenom Trgu Republike fizički napao odbornika SNS Nemanju Joksimovića, jer ga je on upitao dokle će više da maltretira gradane.\nJoksimović je rekao da je Marka Bastaća pitao dokle će da maltretira građane, a da je “onda on poludeo, poceo da mu se unosi u lice, gura glavom, vuče i da su ga opkolili njegovi huligani”.


U okviru ovogodišnjeg Foruma naprednih tehnologija, 07. novembra održana je prezentacija poruka iz Silicijumske doline.\nDelegacija NiCAT klastera posetila je San Francisko, Silicijumsku dolinu i Los Anđeles u periodu od 23. oktobra do 02. novembra gde su prezentovani potencijali niškog regiona na polju naprednih tehnologija. U periodu boravka, organizovani su i mnogobrojni sastanci na kojima su niški predstavnici dobili povratne informacije o načinu na koji treba pristupiti američkom tržištu.\nU okviru prezentacije predstavljene su naučene lekcije, poruke uspešnih Srba iz dijaspore iz Silicijumske doline kao i mogućnosti saradnje sa Srbima.\nPoseta je realizovana u okvru projekta koje je finansijski podržan od strane Uprave za saradnju s dijasporom i Srbima u regionu.


25. novembar - Dan državnosti BiH - Radio-televizija Unsko-sanskog kantona\nSve vijesti koje uključuju pojam: 25. novembar - Dan državnosti BiH\nSARAJEVO, 25. novembra - U sarajevskoj Vijećnici je povodom obilježavanja 25. novembra, Dana državnosti Bosne i Hercegovine, održana svečana akademija u organizaciji Kantona Sarajevo, Grada Sarajeva i općina Kantona Sarajevo, javlja Anadolu Agency (AA). Predsjedavajući Predsjedništva BiH Željko Komšić u obraćanju ...\nUOČI SVEČANE AKADEMIJE U BANJOJ LUCI PORUČENO: ILI ĆEMO PROPASTI ZAJEDNO ILI USPJETI ZAJEDNO\nBANJA LUKA, 25. novembra - Nikšić je kazao da je sretan i ponosan na gradsku organizaciju u Banjoj Luci koja je upriličila večerašnju svečanu akademiju,. "Smatram da je prigodan datum da pokažemo da poštujemo ono što je krenulo prije 900 godina u BiH, od povelje Kulina bana preko onoga šta su ...\nBIHAĆ, 25. novembra – Baš kao i ranijih godina, datum i dan 25. novembar i samo obilježavanje Dana državnosti BiH vraćaju nas u historijski tok kada je ZAVNOBIH svojim odlukama trasirao budućnost naše domovine. Od te tačke putem historijskih činjenica do aktuelnog vremena, izazova, prepreka i budućnosti ...\nCAZIN, 25. novembra - U Cazinu je otvorena izložba ratne opreme i vojnih eksponata iz zbirke Muzeja 5. korpusa Mehrudina Dedića, te izložba ratnih fotografija nastalih u periodu od 1992 do 95 godine. Posjetitelji su imali priliku vidjeti kako su izgledale uniforme boraca 5. korpusa Armije R BIH, amblemi, značke, te dijelove eksponata ...\nDAN DRŽAVNOSTI BIH U GRADSKOM VRTIĆU: O DOMOVINI I IDENTITETU SE UČI OD 'MALIH' NOGU\nBIHAĆ, 25. novembra - Prepoznavši važnost razvijanja ličnog, nacionalnog i kulturnog identiteta od malena, a samim tim i ljubavi prema domovini i kraju u kojem živimo zaposleni u Gradskom vrtiću u Bihaću svake godine prigodnim sadržajima obilježavaju 25. novembar - Dan državnosti. U pogledu tradicije i snaženja spoznaja ...\nBIHAĆ, 25. novembra - Delegacije Gradske uprave i Gradskog vijeća Bihać, političkih partija koje participiraju u Vijeću te predstavnici boračkih udruženja položili su cvijeće na Centralno spomen obilježje poginulim braniocima na Gradskom groblju Humci. Povodom Dana državnosti delegacije su posjetile i položile cvijeće ...\nBOSANSKA KRUPA, 25. novembra – Povodom 25. novembra – Dana državnosti BiH u Bosanskoj Krupi upriličena je svečana sjednica Općinskog vijeća. Uz ovaj prigodan i svečarski trenutak i intoniranje himne Bosne i Hercegovine prisutnim vijećnicima i građanima biranim riječima obratili su se predsjedavajući Općinskog vijeća ...\nSREBRENICA, 25. novembra - Defileom djece kroz grad, prigodnim programom i puštanjem balona u bojama bosanskohercegovačke zastave u Srebrenici je obilježen 25. novembar – Dan državnosti Bosne i Hercegovine, javlja Anadolu Agency (AA). U programu obilježavanja, koji je organizovan u saradnji sa bošnjačkim predstavnicima ...\nSARAJEVO, 25. novembra - Povodom 25. novembra, Dana državnosti Bosne i Hercegovine, u Restoranu dobre volje humanitarne organizacije Pomozi.ba u Sarajevu upriličen je svečani ručak za socijalno ugrožene građane, javlja Anadolu Agency (AA). Saliha Rokša iz Pomozi.ba je kazala da su za sve stare i iznemogle sugrađane povodom ...\nBIHAĆ, 25. novebra – Inspekcijski timovi kontrolu su proveli u svim gradovima USK, a stanje na terenu pokazalo je da je većina poslodavaca ispoštovala propise. Kod onih koji mogu raditi inspekcija provjerava da li poslodavci poštuju Zakon o radu ičlan 76. koji definiše da ukoliko radnici rade, imaju pravo ...\nPOVODOM DANA DRŽAVNOSTI BIH UPOSLENICI I MENADŽMENT RTV USK UPUĆUJU ISKRENE ČESTITKE SVIM GRAĐANIMA NAŠE DOMOVINE\nBIHAĆ, 25. novembra – Dan državnosti BiH je jedan od najznačajnijih dana u našoj historiji. Dan kada je, na Prvom zasjedanju ZAVNOBIH-a u Mrkonjić Gradu iznova potvrđena državnost Bosne i Hercegovine, izražena odlučnost njenih naroda da njihova zemlja bude zajednica u kojoj će biti osigurana ...


Objavljen javni poziv za mlade bračne parove: DO STANA PO NIŽOJ CIJENA KVADRATA\nObjavljeno: 16 maj 2018 . u kategoriji Trebinje\nMladi bračni parovi iz Trebinja uskoro će moći da riješe stambeno pitanje po značajno nižoj cijeni kvadrata od tržišne – u zgradi koja će za ovu namjenu biti izgrađena u aranžmanu Gradske uprave sa zainteresovanim kreditorima i građevinskim preduzimačima.\nProgram subvencionisane stanogradnje, kao podrška mladim sugrađanima koji tek zasnivaju porodicu, prvi u Trebinju, pokrenula je Gradska uprava, koja je danas raspisala i javni poziv zainteresovanim za kupovinu stana u budućoj zgradi za mlade bračne parove.\nZamjenik gradonačelnika Trebinja Mirko Ćurić za Radio Trebinje kaže da će se ovaj stambeni objekat graditi u užem centru grada – na prostoru kompleksa bivše kasarne, te da bi cijena kvadrata trebalo da bude oko 1.000 KM bez uračunatog PDV-a.\n„Lokacija je sigurno atraktivna a komercijalna cijena kvadrata na toj lokaciji je značajno veća od ove koju mi planiramo za mlade bračne parove. Javni poziv je prvi korak koji je bio neophodan da sagledamo koliko je mladih bračnih parova koji su zainteresovani i ispunjavaju ove uslove, kako bi potencijalni izvođač radova mogao da konačno definiše i cijenu“, pojašnjava Ćurić dodajući da će nižu cijenu kvadrata od tržišne kroz ovaj program izvođači radova biti u mogućnosti da ponude jer će biti oslobođeni rizika da li će stan i kada moći da prodaju, a imaće i podršku kreditora.\nUslovi za mlade bračne parove koji bi da konkurišu na ovaj program su da je jedan od supružnika starosti do 32 godine, da podnosilac zahtjeva ima prebivalište u Trebinju posljednjih pet godina života, da u vlasništvu nema stambenu jedinicu i da je zaposlen, sa ukupnim neto primanjima u domaćinstvu do 1.200 KM mjesečno.\nZa utvrđivanje prava prvenstva među zainteresovanim kandidatima kriterijumi biće starosna dob, broj članova domaćinstva i pripadnost boračkoj populaciji.


Sve vesti dana na temu : detedete | Stil magazin\nPREMINUO SIN SLAVNOG GLUMCA: Hadson (27) nađen sa prostrelnom ranom na glavi!\nNAKON 15 SATI U HLADNJAČI NA -12 STEPENI CELZIJUSA, BEBA JE OŽIVELA: Evo zašto svi treba da znaju za ovaj jezivi sindrom\nDa li znate šta je Lazarov sindrom?\nNovosti sa dvora\nMegan Markl i Princ Hari su kupili korisničko ime za vebsajt pod nazivom "Lili Dajana", nedelju dana pre nego što im se rodila ćerka i pre nego što su pitali kraljicu Elizabetu da ćerkI daju ime po njoj, tj. njenom nadimku\nIZ DEČJEG SRCE...\nIvan Ivanović postao tata, i to po drugi put, a prelepe vesti podelio je sa celim svetom na svom profilu na "Instagramu".\nKada je dete probirljivo, što se hrane tiče, roditelji pribegavaju paroli: neka jede, pa šta bilo


Stradale desetine izbeglica\nIzbeglice iz Libije na italijanskom ostrvu Lampeduza\nIzbeglice koje pokušavaju da pobegnu od nasilja u Libiji suočavaju se sa opasnostima na otvorenom moru, dok vlasti saopštavaju da su na desetine izgubile živote proteklih dana kada su njihovi brodovi zalutali ili potonuli na uzburkanom moru.\nUjedinjene nacije danas su saopštile da je jedan brod sa 600 izbeglica koje su nastojale da pobegnu iz Libije potonuo u petak nedaleko od obale te zemlje.\nJedan od pravnih savetnika Saveta Ujedinjenih nacija za ljudska prava, Salah Kurdi, izjavio je za Glas Amerike da je brod iz glavnog grada Libije, Tripolija, zaplovio ka Itlaiji kada se nasukao i potonuo. Kurdi je rekao da je mnoge putnike spasla italijanska obalska straža. Nema informacija o broju žrtava.\nKurdi je takodje rekao da je jedan manji brod sa izbeglicama koje su se iz Libije uputile ka Italiji otkriven danas i da je 61 putnik na njemu po svemu sudeći umro tokom putovanja.\nU medjuvremenu, NATO je demantovao izveštaje u britanskim dnevnim listovima da je jedan od njegovih nosača aviona u martu ostavio desetine migranata koji su bežali iz Libije da umru u sred Sredozemnog mora.


Obeleženo 100 godina od rođenja Božidara Đorđevića Kukara - Televizija Leskovac\nObeleženo 100 godina od rođenja Božidara Đorđevića Kukara\nPovodom 100 godina od rođenja Leskovčanina Božidara Đorđevića Kukara, osnivača fabrike „Zdravlje“ i srednje Hemijsko-tehnološke škole, u Narodnom pozorištu u Leskovcu, održana je promocija monografije „Božidar Đorđević Kukar – Život i sudbina“, koju je organizovala njegova porodica.\nFarmaceut po opredeljenju i obrazovanju i već iskusan apotekar, Božidar Đorđević Kukar, 1953. osnovao je Fabriku lekova „Zdravlje“, koja je slavno ime zadržala i danas, iako je posle perioda tranzicije i privatizacije izgubila poziciju koju je nekada imala na tržištu bivše Jugoslavije.\nPored toga, otvorio je i dve drogerije iz čijih laboratorija je kasnije nastala kozmetička industrija „Nevena“.\nNa promociji monografije, o velikom doprinosu Kukara govorio je Nikola Milićević, jedan od autora.\nSvečanost povodom 100 godina od rodjenja Božidara Djordjevića Kukara, svojim prisustvom uveličao je i gradonačelnik, Goran Cvetanović, koji je ovom prilikom istakao da Leskovac nikada neće zaboraviti ovo slavno ime koje je obeležilo i zadužilo leskovačku privredu.\nBožidar Djordjević Kukar preminuo je u Leskovcu 1992. godine, a ostaće upamćen i kao osnivač Narodnog pozorišta, u čijoj sali je održana promocija monografije.\nTags: 100 godina od rođenja, Božidar Đorđević Kukar\nLeskovac će biti okićen od 15. decembra do 20. februara\nZadruga Rosulja dobila novčanu podršku iz republičkog budžeta


RTS :: Stišala se epidemija malih boginja, nova opasnost na jesen\nDruštvo Stišala se epidemija malih boginja, nova opasnost na jesen\nčetvrtak, 16. avg 2018, 16:42 -> 20:37\nPomoćnica direktora Instituta za javno zdravlje Srbije "Dr Milan Jovanović Batut" Darija Kisić Tepavčević kaže da je tokom prošle godine obuhvat za prvu dozu MMR vakcinom, koja se daje od 12. do 15. meseca, bio 85 odsto, a za drugu dozu koju deca primaju sa polaskom u školu više od 91 odsto.\nSmanjenju obuhvata vakcinisane dece doprineo je i antivakcinalni lobi, koji je aktivan u celom svetu i koji MMR vakcinu dovodi u vezu sa autizmom, što su demantovale brojne studije.\nBroj vakcinisanih veći nego u istom peridu 2017.\nEpidemiolog Ivana Begović Lazarević iz Gradskog zavoda za javno zdravlje kaže da je obuhvat vakcinacijom u prvoj polovini godine prvom dozom vakcine bio 54 odsto i da je to mnogo više u odnosu na prethodne godine.\n"Imali smo epidemiju sa velikim brojem obolelih i to je doprinelo da se narod osvesti i počne da vakciniše decu", rekla je Begović Lazarevićeva.\n"Virus morbila lako se širi. Čim krene hladno vreme, ako se javi veći broj obolelih, imaćemo ponovo epidemiju malih boginja. Možda ne u onom obimu kao prošle godine", rekla je Begović Lazarevićeva.\n"Ključno je kakav će biti obuhvat vakcinacijom i da li će se poštovati da deca ne mogu da se upišu u vrtić i obdanište ukoliko nisu vakcinisana", zaključio je Radovanović.


Federacija BiH zabranjuje izgradnju MHE | Nova Ekonomija\nFederacija BiH zabranjuje izgradnju MHE\nFoto: Nova ekonomija/Čedomir Savković/Reka Ćehotina kod Foče\nVlada Federacije Bosne i Hercegovine usvojila je predlog Zakona o električnoj energiji kojim se zaustavlja izdavanje dozvola za izgradnju malih hidroelektrana (MHE) snage do deset megavata (MW). Zakon je kako se naglašava već upućen u parlamentarnu proceduru, a između ostalog definiše i pojam MHE.\nPredlog Zakona određuje šta znači pojam mala hidroelektrana i u drugom članu se definiše obustava izdavanja energetskih dozvola, rekao je ministar energije, rudarstva i industrije Nermin Džindić.\nKako podseća portal Balkangreenenergynews, juna 2020. Predstavnički dom Parlamenta FBiH usvojio je deklaraciju o zaštiti reka i glasao da se zabrane MHE.\nTada je rečeno da Vlada FBiH ima tri meseca da predloži izmene zakona i zabranu.\nVlada FBiH sada je saopštila da je Federalno ministarstvo energije, rudarstva i industrije navelo da su razlozi za donošenje Zakona o dopunama Zakona o električnoj energiji u FBiH sadržani u zaključku Vlade FBiH od 26. novembra 2020. koji se odnosi na pomenutu odluku Predstavničkog doma iz juna iste godine.\nKako se dodaje, dopunom zakona dodata definicija po kojoj je mala hidroelektrana hidroenergetski objekat instalisane snage "do i uključivo 10 MW".\nU zakonu je precizirano i da se obustavlja izdavanje energetskih dozvola za MHE, izuzev za one koje se grade na gravitacionim vodovodima, saopštila je Vlada FBiH.\nNova je i odredba po kojoj su podnosioci zahteva za izdavanje energetske dozvole izuzeti od obustave njenog izdavanja, ali su dužni da u roku od tri godine kompletiraju taj zahtev.\nSadašnji Zakon, kako se navodi, nema preciznu definiciju pojma MHE, a granična snaga se razlikuje od zemlje do zemlje. U Evropi se sve više prihvata kapacitet od 10 MW snage kao gornja granica koju je podržalo Evropsko udruženje malih hidroelektrana (ESHA) i Evropska komisija, saopštila je Vlada FBiH.\nGrađani Zaječara se bune, moguća izgradnja dve nove MHE\nVlada FBIH je prva u regionu koja se odlučila da obustavi izdavanje dozvola za gradnju MHE.\nTakođe, Narodna skupština Republike Srpske, drugog entiteta BiH, usvojila je februara 2021. godine Deklaraciju o zaštiti reka.\nNjom se od Vlade RS traži da proglasi moratorijum na izgradnju MHE, ali to se nije desilo, ali je usvojen novi Zakon o obnovljivim izvorima energije kojim su ukinute subvencije za MHE snage veće od 150 kW.\nVlada Crne Gore je najavila da će zabraniti gradnju MHE, a Albanija da neće biti gradnje novih hidroelektrana na reci Vjosi.\nPočetkom aprila nevladine organizacije Koalicija za zaštitu rijeka Bosne i Hercegovine i češka Arnika zatražile su od vlade Bosne i Hercegovine, Federacije BiH i Republike Srpske da izmene zakone o koncesijama kako bi zabranile gradnju MHE.


Marčelo: Nova pesma, spot i roman – Nadlanu.com\nObjavljeno 31. okt 2012. / 15:51:41\nMuzičar i pisac Marko Šelić Marčelo uzeo je učešće u novoj kampanji NVO ,,Astra" koja se bavi rešavanjem problema radne eksploatacije i trgovine ljudima. Snimio je novu pesmu pod nazivom ,,Čep" za koju je muziku komponovao Rade Sklopić, njegov saborac iz Filtera.\n,,Ako jedna pesma ili priča uopšte može da doprinese borbi protiv trgovine ljudima, mislim da je najbolji pristup kroz približavanje tog užasa nekome koga taj problem nikada ranije nije doticao. Nakon čitanja veoma uznemirujuće dokumentacije čiji se podaci i pojavljuju u tekstu pesme, Rade i ja smo dali sve od sebe da kroz note i reči opišemo strahotu o kojoj se tako malo zna”, objašnjava Marčelo i ističe da neznanje o trgovini ljudima potiče, pre svega, iz straha žrtava da govore o tome, i dodaje. “Ovo je šansa da se neko, ko bi mogao da dođe u opasnost, na vreme upozori“.\nNovu pesmu je moguće besplatno preuzeti sa internet stranice NVO ,,Astra”, a spot je režirao Milutin Petrović.\nU međuvremenu se, na upravo završenom 57. Međunarodnom beogradskom sajmu knjiga. u izdanju Beoštampe pojavio „Malterego”, novi Marčelov roman, kao i osmo izdanje njegovog prvenca ,,Zajedno sami“, obogaćeno dramskom adaptacijom po kojoj je istoimena predstava igrana u DADOV-u. Tokom sajamskih dana skoro kompletan prvi tiraž nove knjige je rasprodat, uskoro se očekuje i drugo izdanje.\nPosle kratke pauze, nastavljaju se i zajedničke koncertne aktivnosti Marčela & Filtera i Iskaza, i to nastupima u Prokuplju (3. novembar), Požarevcu (24. novembar) i Subotici (1. decembar).\nmarčelonova pesmanovi spottrgovina ljudima\nKAO U SNU: Poslušajte novu pesmu Tonija Cetinskog!


Vesti online / Sport / Fudbal / Hrvati pali u Budimpešti (VIDEO)\nAdam Salaj, postiže gol pored Lovrena i Vide\nBio je to veliki uspeh Mađara, koji su morali da preokrenu rezultat jer je Hrvatska prilično rano, tačnije u 13. minutu povela preko napadača Ajntrahta Ante Rebića.\nOn je sa svega pet metara ubacio loptu u mrežu Mađara i činilo se da će izabranici Zlatka Dalića biti na putu da ostvare i drugu pobedu, pošto su pre nekoliko dana pobedili Azerbejdžan sa 2:1.\nIpak, Mađari se nisu predavali i prvo su u 34. minutu preko Adama Salaija uspeli da izjednače.\nDžudžak je odlično proigrao Salaija koji je iskosa sa desne strane, sedam osam metara uspeo da savlada golmana Kalinića.\nSamo minit kasnije, domaćini su tražili od sudije da pokaže na belu tačku kada je Dejan Lovren povukao za dres Rolanda Vargu koji se usput povredio i morao je da napusti meč.\nU nastavku, bilo je prilika sa obe strane, ali Mađari su uspeli da iskoriste jednu i to u 76. minutu. U gužvi pred golom Hrvatske odlično se snašao Martin Patkai koji je sa nekoliko metara uspeo da ubaci loptu u mrežu za konačnih 2:1.\nÁdám Szalai last 5 games for:\nv#EURO2020 #EuropeanQualifiers pic.twitter.com/uEQ5kb51zw — UEFA EURO 2020 (@UEFAEURO) 24. март 2019.


BMW: Nova generacija rezervoara za hidrogen\nDomace Auto Vesti\nPo�etna Vesti Op�te Vesti BMW: Nova generacija rezervoara za hidrogen BMW: Nova generacija rezervoara za hidrogen Autor: Nenad Mirkovi�\tKreirano: Monday, 09 June 2008\tBMW-ovo odeljenje za istra�ivanje i razvoj, BMW Group Forschung und\nTechnik, u saradnji sa brojnim partnerima i Evropskom avio industrijom,\nrazvilo je novi tip rezervoara za te�ni hidrogen izra�en od kompozitnih\nPrimena kompozitnih materijala omogu�ava redukovanje veli�ine rezervoara za 30 posto u pore�enju sa konvencionalnim, cilindri�nim, �eli�nim rezervoarima koji se trenutno koriste. Sem toga, odgovaraju�i elektronski sistemi su sada integrisani u vanjsko ku�i�te rezervoara. Krajnji rezultat je rezervoar koji zauzima manje mesta, jednostavniji je za proizvodnju i odr�avanje.� Prof. Dr.Ing. Raymond Freymann, direktor BMW Group Forschung und Technik:\n�Demonstracioni model novog rezervoara prikazan javnosti predstavlja va�an korak u smeru budu�e upotrebe hidrogena. Napunjen sa deset kg hidrogena, ovaj rezervoar bi mogao omogu�iti autonomiju od preko 500 km�\nU proteklih �etiri i po godine tro�kovi razvoja novih re�enje za skladi�tenje hidrogena iznosili su 18,7 miliona evra, a EU je donirala iznos od 10,7 miliona. Prezentacija LH2 lakog rezervoara odr�ana je na zavr�noj manifestaciji �StorHy� projekta Evropske Unije odr�anoj u mestu Poissy blizu Pariza.� Pro�itajte jo�: 2014 BMW M5\nBMW osve�io Seriju 5\nBMW i Pininfarina napravili kupe\nOsve�ena BMW Serija 5 - prve slike\nBMW povla�i automobile zbog vazdu�nih jastuka\nBookmark Hits: 2293


Press Online :: Kofer :: 5 evropskih gradova za odmor sa decom\n08. 02. 2019. - Autor: Travel magazin\n5 evropskih gradova za odmor sa decom\nDolazi proleće, idealno vreme za kratki porodični odmor sa decom, delimično zbog toga što su temperature najprijatnije u ovo doba godine, ali i zato što je broj posetilaca tada značajno manji nego leti. Predstavljamo vam predlog 5 evropskih gradova u čijem otkrivanju će vaša deca uživati podjednako kao i vi.\nFantastični javni prevoz je razlog zbog kog se Berlin svrstava u vrhunske porodične destinacije. Berlin Welcome card vam omogućava 3 ili 5 dana neograničene vožnje metroom, S-Bahn-om i gradskim autobusima. Do svake bitne atrakcije može se stići prevozom, a gradska kartica pokriva jednu odraslu osobu i troje dece do 14 godina. Savet je da posetu glavnim atrakcijama planirate na početku ili kraju radnog vremena, kada su i gužve manje.\nBurgundija je poznata po svom vinu, ali srednjovekovna istorija Dižona i njegov stari gradski centar može biti veoma zanimljiv vašoj deci. Možete i zamoliti lokalce na pijaci da dozvole vašim klincima da im pomažu tokom prodaje. Posetite park Parc de la Colombière, a na trgu Place de la Libération, sedite, i dok pijete kafu uživajte posmatrajući kako se deca igraju pored fontane.\nNa prvi pogled, poznate atrakcije, muzeji i spomenici Firence izgledaju toliko grandiozno da deluju pomalo zastrašujuće i odraslima. Ali uz malo istraživanja i planiranja, Firenca i renesansna istorija Italije mogu se učiniti pristupačni maloj deci. Tako, na primer, nekoliko velikih muzeja kao što su Palazzo Vecchio i Museo Galileo nude obilaske za decu, a bašte Bardini i Boboli su savršene lokacije za piknik na otvorenom. I ne zaboravite da povremeno sa svoje rute skrenete na sladoled, u ovom gradu je on jedna od najvećih turističkih atrakcija!\nKao najbolji prozor u tursku kulturu, lokalni vodiči za decu preporučuju časove grnčarije ili ebrua (stara tehnika bojenja papira), ali i tradicionalnog kuvanja. Takođe, interaktivne izložbe industrijskog muzeja Rahmi M Koç idealne su za decu, koja takođe vole i posetu podzemnoj Vizantijskoj cinsterni. Mnogi klinci biće oduševljeni činjenicom da i Turci imaju svoju varijantu pice, a za odlazak u prirodu odvezite se brodićem do ostrva Buyukada, gde možete iznajmiti bicikle ili kočiju.\nBesplatni muzeji su najveći adut prestonice Ujedinjenog Kraljevstva kada se radi o porodičnom putovanju. Science Museum, Natural History Museum, Victoria and Albert Museum, British Museum, Tate Modern, National Portrait Gallery, National Maritime Museum, National Gallery, Museum of London – ulaz u sve ove muzeje je besplatan. Takođe, ukoliko je vaše dete već počelo da uči engleski jezik u školi, ovo putovanje može biti zanimljiv način da „probije led“ i zaista progovori, zato, gde god je to moguće, prepustite komunikaciju sa lokalcima njemu. Ako imate vremena, možete posetiti lokacije i filmski studio u kome je sniman serijal filmova Hari Poter, a zabavićete se i na specijalnom dečjem igralištu Diana, Princess of Wales’ Memorial Playground.


Rođak Džad Loua prodavao podatke o njemu Prolog\nBritanski glumac Džad Lou jedan je od onih čije je mobilne telefone prisluškivao sada ugašeni tabloid "News of the World", a na suđenju povodom ovog slučaja saznao je da je listu informacije o njegovoj intimi odavao i "bliži rođak".\nTokom suđenja šokiranom Lou je dodata ceduljica sa imenom bliskog člana porodice, za kojeg je dokazano da je svojevremeno za novac odavao informacije o njegovim reakcijama na aferu bivše devojke pomenutog glumca Sijene Miler sa kolegom Danijelom Kregom.\nUpitan kada je saznao za ovo, zbunjeni Lou je odgovorio: "Danas. Nisam bio uopšte svestan."\nSudija je kazao da su mnogi lični detalji vezani za Loua i ljude bliske njemu nađeni na lap topu Glena Malkera, privatnog detektiva koji je radio za "News of the World".\n"Postao sam svestan da se nešto dešava onda kada su se mediji pojavljivali na sastancima koje sam ugovarao tajno", kazao je glumac na suđenju.\nUpitan da li je imao ikakvog učešća u objavljivanju priče o svojoj raspravi sa Danijelom Kregom, Lou je kazao: "Ne, bio bih presrećan da se to nikad nije desilo".


Škoda Octavia A 5 Ambiente 1.2 TSI 105 KS\nNaslovna > Automobili > Ford > Territory > Predstavljen SUV Territory za kinesko tržište\nFord je u avgustu najavio krosover koji planira plasirati na tržište Kine, a sada ga je i zvanično predstavio...\nFord je kompaktni SUV Territory, razvio u saradnji sa lokalnim partnerom Jianglian Motros Corporation (JMC). Novi Ford je inače baziran na modelu Yusheng S330 SUV. Iako još zvanično nisu saopštene specifikacije pogona, pretpostavka je da se ispod poklopca motora krije 1,5-litarski turbo motor, kao u JMC S330, sa 165 KS.\nUnutrašnjost automobila krasi 10-inčni LCD ekran osjetljiv na dodir visoke rezulucije kao centralni kontrolni deo koji će osim upravljanja multimedijalnim sistemom nuditi i sve informacije u vezi sa automobilom. Brojni bezbjednosni sistemi su prisutni u novom SUV modelu, poput Adaptivnog tempomata, naravno nije izostala ni asistencija za vozača. Izmeđuostalog je prisutna Asistencija za izbegavanje sudara, Asistencija za mrtvi ugao, napuštanje trake, parkiranje, kamera od 360 stepeni... Kako proizvođač ističe, Territory je tokom testiranja prešao oko 4,5 miliona kilometara širom svijeta, uključujući Australiju i neka od najekstremnijih okruženja u Kini. Početna prodajna cijena ovog modela trebala bi iznositi oko 11.500 evra.